ترامپ بەڵێن دەدات بە مووشەکی زیرەک لە سوریا بدات روسیاش وەڵامی دەداتەوە : چاوی گەل\nترامپ بەڵێن دەدات بە مووشەکی زیرەک لە سوریا بدات روسیاش وەڵامی دەداتەوە\nسەرۆکی ئەمەریکا، دۆناڵد ترامپ بەڵێن دەدات بە موشەکی نوێ و زیرەک گورزی سەربازی لە سوریا بدات، روسیاش ئەمەریکا ئاگادار دەکاتەوە کە دەبێت ئەو مووشەکانە ئاراستەی تیرۆریستان بکرێت، نەک ئەو ” حکومەتە شەرعیەی لەدژی تیرۆر دەجەنگێت”.\nترامپ کە هەمیشە راو هەڵوێستەکانی لە تۆڕی کۆمەڵایەتی تویتەر دەنووسێت، بەرامبەر بەکارهێنانی چەکی کیمیاوی لە سوریا و ئەگەر نزیکبوونەوەی گورزی سەربازی لە سوریا، نووسیوویەتی” رووسیا بەڵێنی داوە کە ئەو مووشەکان بکاتە ئامانج کە ئەمەریکا ئاراستەی سوریا دەکات، دە روسیا تۆ خۆت ئامادە بکە، لەبەرئەوەی مووشەکە جوان و نوێ و زیرەکەکان بەڕێوەن بگەنە ئامانجەکانیان”.\nترامپ ی سەرۆکی ئەمەریکا لە درێژەی نووسینەکەیدا روو دەکاتە رووسیاو دەڵێت ” نابێت هاوبەشی حەیوانێک بن کە بەگاز گەلەکەی خۆی دەکوژێت و خۆشی بەو کوشتنەوە دەبینێت”. ( مەبەستی بەشار ئەسەدە ).\nشەوی رابردوو ئەنجومەنی ئاسایش شکستی هێنا لە گەمارۆدانی گەورەبوونی بۆردومانکردنی ناوچەی دۆما بە چەکی کیماوی کە رژێمی سوریای پێ تۆمەتبار دەکرێت، دوو پرۆژەی ئەمەریکا و روسیا شکستی خواردو ئەگەری هێرشکردنە سەر سوریا لەهەموو ئەگەرێک نزیکترە.


ده‌زگاى شه‌هیدان :ژماره‌ى شه‌هیدانى خۆپیشاندانه‌كانى تشرین 500 شه‌هیده » پێگەی تۆڕی میدیای عێراقی\nده‌زگاى شه‌هیدان :ژماره‌ى شه‌هیدانى خۆپیشاندانه‌كانى تشرین 500 شه‌هیده\nدەزگای شەهیدان،ئه‌مڕۆ دووشه‌ممه، زیاتر لە ٥٠٠ شەهیدى لە خۆپیشاندانەکانى تشرینى پێشووی عێراقدا تۆمارکرد، کە موچەى ملیۆنێک و ٢٠٠ هەزار دینار بۆ میراتگرەکانیان دەبڕدرێتەوە.\nتارق مەندەلاوى بەڕێوەبەرى گشتى قوربانیانى تیرۆر و پڕۆسە سەربازییەکان لە دەزگای شەهیدان بۆ ئاژانسى هه‌واڵى عێراقى(اه‌ع) راگەیاندووە، ٩٠٪ی کارەکانى تۆمارکردنى شەهیدانى خۆپیشاندانەکانى عێراق کۆتایهاتووە.\nئەوەشی خستەڕوو، لە دوو رۆژى داهاتوودا بەمەبەستى تۆمارکردنیان فۆرمى تایبەت بە مامەڵەى برینداران بڵاودەکەنەوە.\nباسی لەوەشکرد، موچەى هەر شەهیدێک بە ملیۆنێک و ٢٠٠ هەزار دینار دیاریکراوە، کە مانگانە دەدرێت بە میراتگرەکانیان، دەشڵێت، "بریندارەکانیش بەپێی رێژەیی بریندارییان موچەیان پێدەدرێت."\nئاماژەی بەوەشکرد، ئەو بریندارانەى رێژەى برینداربوونیان ٣٠٪ بۆ ٥٠٪یە مانگانە ٤٠٠ هەزار دیناریان پێدەدرێت، ئەوانەشى کە رێژەکەیان ٥٠% بۆ ٧٠٪یە مانگانە ٨٠٠ هەزار دیناریان پێدەدرێت.\nدەشڵێت، ئەو بریندارانەى رێژەى برینداربوونیان ٧٥٪ بۆ ١٠٠٪ـە وەک شەهید هەژمار دەکرێن و موچەى ملیۆنێک و ٢٠٠ هەزار دیناریان پێدەدرێت.\nبەپێی ئامارەکانى دەزگاى شەهیدانى عێراق، شەهیدەکان بەم شێوەیە بەسەر پارێزگاکاندا دابەش بوون، ٢٩٦ لە بەغدا، ١٢٠ لە ناسریە، ٤١ شەهید و بێسەروشوێن لە بەسرە، پارێزگاکانى بابل و کەربەلا و نەجەف و دیوانیە و واست و میسان ژمارەى شەهیدەکانیان لەنێوان ١٠ بۆ ١٥ شەهیددایە.


یەكێتی ئەوروپا لەسەر دەمیرتاش هاتەدەنگ - تۆڕی میدیایی خەڵک\nیەكێتی ئەوروپا لەسەر ئازاد نەكردنی سەڵاحەدین دەمیرتاش، هاوسەرۆكی پێشوووی هەدەپە و پەڕلەمانتاری ئەو پارتە هۆشداری بە توركیا دەدات و دەڵێت: “دەبێت توركیا ڕێز لە بنەماكانی مافی مرۆڤ و یاساكان بگرێت”.\nشارك میشێل، سەرۆكی ئەنجوومەنی یەكێتی ئەوروپا لە كۆنگرەیەكی ڕۆژنامەوانیدا ئاماژەی بەوەكردووە، دادگای ئەوروپا بە ڕوونی سەبارەت بە دەستگیركردنی سەڵاحەدین دەمیرتاش ڕای خۆی دەربڕیوە، بۆیە دەبێت توركیا ڕێز لە بنەماكانی ماف و یاساكان بگرێت.\nڕاشیگەیاندووە، داوامان لە توركیا كردووە مافەكانی مرۆڤ پێشێل نەكات.\nمیشێل پەیامێكیشی ئاڕاستەی توركیا كرد و ڕایگەیاند، “پێویستە سەرجەم چەكدارە بیانییەكان بەزووترین كات خاكی لیبیا جێبهێڵن”.\nلە 22-12-2020دا دادگای ئەوروپا بڕیاریدا بە ئازادكردنی سەڵاحەدین دەمیرتاش و بێ تاوان بوونی لەهەموو ئەو تۆمەتانەی ئاڕاستەی كراوە، ئەوەی دوای ئەوەی ماوەی زیاتر لە 3 ساڵە دەمیرتاش لەلایەن دەسەڵاتدارانی توركیاوە بە تۆمەتی پەیوەندی لەگەڵ “پەكەكە” دەستگیركراوە و سزای زیندانی زیاتر لە 100 ساڵی بەسەردا سەپێنراوە.\n31 مارس 2021 1.25 pm\nخەڵك- ئەندامێكی پێشووی سەركردایەتیی پارتی دیموكراتی كوردستان ڕایدەگەیەنێت، ناتوانێت لە ژێر داگیركاری توركیادا…


قاسمی سلێمانی، له‌كارمه‌ندی فه‌رمانگه‌ی ئاوه‌وه بۆ فه‌رمانده‌ی سوپای پاسداران\nقاسمی سلێمانی، حاجی قاسم، ژه‌نرال قاسمی سلێمانی، فه‌رمانده‌ی فه‌یله‌قی قودسی سه‌ر به‌سوپای پاسداران، ناوی جه‌نگاوه‌رێكه كه له‌لای خه‌ڵكی عێراق‌و كوردستان‌و سوریا‌و لوبنان هێنده‌ی سه‌ركرده‌كانی خۆیان ناودارو ناسراوه، برایه‌كی ژیانی تایبه‌تی بۆ ئاژانسی "فارس"ی ئێرانی ده‌گێڕێته‌وه‌و ده‌ڵێت "حاجی قاسم پیاوێكی به‌سۆزو میهره‌بانه".\nسوهرابی سلێمانی به‌ڕێوه‌به‌ری گشتی زیندانه‌كانی تاران‌و برای قاسمی سلێمانی ئاماژه به‌وه ده‌كات كه "حاجی قاسم ته‌نها كوڕی خێزانه‌كه‌ی ئێمه‌یه نییه، به‌ڵكو كوڕی هه‌مو وڵاته‌كه‌مان‌و رۆڵه‌ی هه‌مو شیعه‌كانه".\nسوهراب كه سه‌باره‌ت به‌رابردوی قاسمی سلێمانی ده‌دوێت، ئاماژه به‌وه ده‌كات كه "خێزانه‌كه‌یان له 5 خوشك‌و برا پێكهاتون، گه‌وره‌كه‌یان خوشكێكیانه كه ته‌مه‌نی 60 ساڵه‌و حاجی قاسم ناوه‌نجیانه".\nئه‌و ده‌ڵێت "ئێمه ئەهلی ئوستانی كرمانین، باوكم خه‌ریكی كشتوكاڵكردن‌و جوتیاریی بو، خێزان‌و بنه‌ماڵه‌كه‌مان عه‌شائیریی بو، هه‌ڵبه‌ته من‌و حاجی سلێمان له‌شاری كرمان كۆچمان كرد".\nده‌شڵێت "كه من چومه پۆلی پێنجی سه‌ره‌تایی، چومه لای ئه‌و كه كارمه‌ندی فه‌رمانگه‌ی ئاو بو، له‌بیرم دێ من‌و دو كوڕی پورم‌و قاسمی سلێمانی پێكه‌وه له‌ژورێكی كرێدا ده‌ژیاین".\nناوبراو باس له‌وه ده‌كات كه قاسمی سلێمانی ئه‌و كاته كاری بۆ فه‌رمانگه‌یه‌كی ئاو ده‌كردو پاشان سه‌ریكرده وه‌رزشكردن‌و یاری كاراتی‌و راهێنه‌ری له‌شجوانیش بو. له‌كاتی سه‌رهه‌ڵدانی شۆڕشی ئێرانیشدا یه‌كێك بو له‌رێكخه‌رانی خۆپیشاندانه‌كان.\nسوهراب كه حه‌وت ساڵ له‌قاسمی برای بچوكتره، ده‌ڵێت "كاتێك سوپای پاسداران دامه‌زرا حاجی قاسم فه‌رمانگه‌ی ئاوی به‌جێهێشت‌و په‌یوه‌ندی كرد به‌سوپای پاسدارانه‌وه، یه‌كه‌مجار سه‌ر به‌لیوای (تۆڵه‌ی خوا) بو، دوای مه‌شقكردنی له‌خولێكدا چوه به‌ره‌كانی شه‌ڕی ئه‌هواز له‌دژی سوپای عێراق، وه‌ك جێگری فه‌رمانده‌ی گوردان جه‌نگا، كه فه‌رمانده‌ی گوردانه‌كه بریندار بو، قاسمی سلێمانی به‌رپرسیاریه‌تی گوردانه‌كه‌ی له‌ئه‌ستۆ گرت‌و دواتریش به‌فه‌رمانی عه‌لی خامه‌نه‌ئی رابه‌ری كۆماری ئیسلامی ئێران، فه‌رمانده‌یی فه‌یله‌قی "قودس"ی پێبسپێردرا".\nبه‌پێی گێڕانه‌وه‌ی سوهراب، قاسمی سلێمانی به‌رپرسیاریه‌تی زۆری پێسپێردراوه‌و رۆڵێكی گرنگی هه‌بوه له‌دامركاندنه‌وه‌ی نائه‌منیه‌كانی ئێران دوای كۆتایهاتنی جه‌نگی هه‌شت ساڵه‌ی عێراق‌و ئێران.\nقاسمی سلێمانی كه به‌مدواییه گۆڤاری نیوزیوك وێنه‌یه‌كی گه‌وره‌ی له‌به‌رگه‌كه‌یدا داناوه‌و له‌سه‌ری نوسیوه "قاسمی سلێمانی له‌عێراقدا به‌جه‌نگ له‌دژی ئه‌مه‌ریكا ده‌ستیپێكردو ئێستا داعش تێكده‌شكێنێت"، سوهرابی ده‌ڵێت "ماوه‌یه‌ك له‌مه‌وبه‌ر پارێزگاری پێشووی كرمان سه‌ردانی باوكمی كردو پێیوت: ده‌زانیت كوڕه‌كه‌تان چه‌ند ناوی ده‌ركردوه‌و (ئیستیكبار) چه‌ند لێی ده‌ترسێت؟ باوكم وتی: من سه‌رم له‌ئێوه سوڕده‌مێنێت قسه‌ی وا ده‌كه‌ن! پارێزگاری كرمانیش وتی: بۆچی؟ باوكم پێیوت: كوڕه‌كه‌م سه‌ربازێكی ویلایه‌ته‌و ئه‌وان له‌ئیسلام ده‌ترسن نه‌ك له‌كوڕه‌كه‌ی من، حاجی سلێمان هێماو سه‌ربه‌رزییه بۆ كۆماری ئیسلامی‌و شیعه".\nسه‌باره‌ت به‌ژیانی تایبه‌تی‌و خێزانی قاسمی سلێمانیش، ده‌ڵێت "حاجی سلێمان دو كچ‌و دو كوڕی هه‌یه كه سیانیان خه‌ریكی خوێندنن، یه‌كێك له‌كچه‌كانی هاوسه‌رگیریی كردوه‌و كوڕێكیشی هاوسه‌رگیری له‌گه‌ڵ كچێكی مندا كردوه‌و مانگێك له‌مه‌وبه‌ر دوانه‌یه‌كیان بوه. زاواكه‌م كه كوڕی قاسمی سلێمانیه كاری ئازاد ده‌كات‌و بازرگانه‌و خه‌ریكی فرۆشتنی به‌روبومی كشتوكاڵییه".\nسه‌باره‌ت به‌په‌یوه‌ندی قاسمی سلێمانی له‌گه‌ڵ منداڵانی شه‌هیدان، ده‌ڵێت "ئه‌وه‌نده حاجی سلێمان له‌گه‌ڵ منداڵی شه‌هیدان میهره‌بانه كه منداڵه‌كانی خۆی حه‌سودییان پێده‌به‌ن".\nهه‌روه‌ها ده‌ڵێت "حاجی قاسم سلێمانی كاتێكی كه‌می له‌گه‌ڵ خێزانه‌كه‌ماندا به‌سه‌ربردوه، به‌ڵام به‌وپه‌ڕی دڵسۆزییه‌وه چاودێری هه‌مومانی كردوه تا خۆمان پێگه‌یاندوه".\nده‌شڵێت "تا كه‌سێك له‌نزیكه‌وه حاجی قاسم نه‌بینێت باوه‌ڕ ناكات چه‌ند به‌سۆزو میهره‌بانه".\nئال سەدر، گەورەترین بنەماڵەی ئایینیی شیعە\nتەیب، لەچایچێتییەوە بۆ پارێزگاری کەرکوک


په‌رله‌مانی عیراق دانیشتنی تایبه‌ت به‌پرۆژه یاسای بودجه‌ی گشتی بۆ ماوه‌یه‌كی كاتی دواده‌خات\nبڕیار بوو ئه‌مڕۆ په‌رله‌مانی عیراق دانیشتنه‌كانی بۆ گفتوگۆكردن له‌سه‌ر پرۆژه‌یاسای بودجه‌ی گشتی بۆ ساڵی 2016 ده‌ستپێبكات، به‌گوێره‌ی زانیارییه‌كانیش دانیشتنه‌كه‌ی ئه‌مڕۆ بۆ ماوه‌یه‌كی كاتی دواخراوه.\nئه‌حمه‌د حاجی ره‌شید، بڕیارده‌ری لیژنه‌ی دارایی له ئه‌نجومه‌نی نوێنه‌رانی عیراق به خه‌ندانی راگه‌یاند، به‌هۆی ته‌واونه‌بوونی رێژه‌ی یاسایی په‌رله‌مانتاران، سه‌رۆكایه‌تی په‌رله‌مان بڕیاریداوه دانیشتنه‌كه بۆ ماوه‌ی 30 خوله‌ك دوابخات.\nهه‌فته‌ی رابردووش ئه‌نجومه‌نی نوێنه‌رانی عیراق خوێندنه‌وه‌ی یه‌كه‌می بۆ پرۆژه‌یاسای بودجه‌ی گشتی عیراق ئه‌نجامدا.\nپرۆژه‌یاسای بودجه‌ی گشتی عیراق به 106 ملیار دینار خه‌مڵێنراوه، هه‌روه‌ك داهاته‌كانیش به 83 ملیار خه‌مڵێنراوه، كورتهێنانی بودجه‌كه‌ش 23 ملیار دیناره.\nبۆ پرۆژه‌یاسای بودجه‌ی گشتی عیراق بۆ ساڵی 2016 نرخی به‌رمیلێك نه‌وت به 45 دۆلار خه‌مڵێنراوه به به‌رهه‌می 3 ملیۆن 600 هه‌زار به‌رمیل له رۆژێكدا.\nبه‌پێی زانیارییه‌كاان خه‌ندانیش نوێنه‌رانی كورد له ئه‌نجومه‌نی نوێنه‌رانی عیراق به ناڕاسته‌وخۆ ئاگادار كراونه‌ته‌وه له‌وه‌ی كه پێده‌چێت په‌رله‌مانتارانی شیعه دانیشتنه‌كه‌ی ئه‌مڕۆ بقۆزنه‌وه بۆ هێرشكردنه سه‌ر كورد له‌باره‌ی پكشی 17%ی هه‌رێمی كوردستان و رزگاركردنی شه‌نگال و بارودۆخی خورماتوو.\nپه‌رله‌مانی عیراق بودجه دواده‌خات


کاتى وێنەگرتنى فیلمى سینه‌مایی باڵه ته‌ڕه‌کانی په‌پووله ئاشکرا کرا - بنکەی روناکبیریی گەلاوێژ :: Gelawej\nکاتى وێنەگرتنى فیلمى سینه‌مایی باڵه ته‌ڕه‌کانی په‌پووله ئاشکرا کرا\nسینەما Nov 18, 2019\nوا بڕیارە کۆتایى ئەمساڵ فیلمى سینه‌مایی باڵه ته‌ڕه‌کانی په‌پووله دەست بە وێنەگرتنى بکرێت.\nئەمڕۆ دووشەممە 18/11/2019 هونەرمەند و سینەمەکارى کورد (شوان عەتوف) لە واڵى تایبەتى خۆى لە تۆڕى کۆمەڵایەتى فەیسبوک بڵاویکردەوە، کە له کۆنگره‌یه‌کی ڕۆژنامه‌وانیدا له شاری سلێمانی پڕۆژه‌ی سینه‌مایی (باڵه ته‌ڕه‌کانی په‌پووله) لە دەرهێنانى (تووره‌ج ئه‌سڵانی) راگەیەندرا.\nهەروەک ناوى بەشێک لە سینەمەکارو ئەو ئەکتەرانەشى بڵاوکردەوە کە بەشدارن لە فیلمەکە، لەناویاندا ناوى هەریەکە لە (شوان عه‌تووف، هانی موجته‌هیدی، فه‌یاز دۆمان، ڕێکێش شه‌هباز، سوعاد ئوستا، عه‌زیز چاپکۆرتو بۆڵێنت که‌سێر) هاتووە.\nلە کۆتایش کاتى وێنەگرتنى فیلمەکەى دیاریکردووە کە وابڕیارە لە کۆتایی ساڵی ۲۰۱۹ لە هەرێمی کوردستان وێنە بگیرێت.\nدەقى نوسینەکە وەک خۆى:\nله کۆنگره‌یه‌کی ڕۆژنامه‌وانیدا له شاری سلێمانی پڕۆژه‌ی سینه‌مایی "باڵه ته‌ڕه‌کانی په‌پووله" سیێه‌مین فیلمی سینه‌مایی "تووره‌ج ئه‌سڵانی" لە دەرهێنانی ئەم سینەماکارە کوردە و به ڕۆڵ بینینی "شوان عه‌تووف"، "هانی موجته‌هیدی"، "فه‌یاز دۆمان"، "ڕێکێش شه‌هباز"، "سوعاد ئوستا"، "عه‌زیز چاپکۆرت" و "بۆڵێنت که‌سێر" ڕاگەیەندرا کە بڕیاروایە کۆتایی ساڵی ۲۰۱۹ لە هەرێمی کوردستان وێنە بگیرێت.\nدر نشست خبری در شهر سلیمانیه، پروژه سینمایی "بالهای خیس پروانه" سومین فیلم سینمایی «تورج اصلانی» به کارگردانی این سینماگر کُرد ایرانی و با بازی «شوان عطوف»، «هانی مجتهدی»، «فیاض دومان»، «ریکیش شهباز»، «سعاد اُستا»، «عزیز چاپکورت» و «بلند کَسِر» اعلام شد که قرار است اواخر سال 2019 در اقلیم کردستان عراق فیلمبرداری شود.\nAt a Press Conference in Sulaymaniyah, the film project of "The Wet Wings of the Butterfly", the third Kurdish-Iranian film directed by Touraj Aslani, starring Shwan Atoof, Hani Mojtahedy, Fayaz Duman, Rekesh Shahbaz, Suad Usta, Aziz Chapkurt and Bulent Keser were announced to be shot in Iraqi Kurdistan in late 2019.


وێنەو ڤيديۆ، بزانە بۆچی ڕۆناڵدۆ بەمشێوازە ئاهەنگی گێڕاوە\nلە ياریی کۆتایی خولی يانە پاڵەوانەکانی ئەوروپا، کريستيانۆ ڕۆناڵدۆی پۆرتوگالی و هێرشبەری يانەی ڕياڵ مەدريد ئيسپانی لەکاتی تۆمارکردنی گۆڵی چوارەم بۆ يانەکەی و يەکەمی خۆی بەشیوەيەکی سەير ئاهەنگی گێڕا و بووە جێگەی باسی ڕاگەياندنەکان.\nپاش بڵاوبوونەوەی ئەو ديمەنە لە تۆڕە کۆمەڵايەتييەکان، ڕاگەياندنەکان بەدوای دا چوون و توانيان وەڵامی ئەو پرسيارەيان دەستکەوێت کە ئايا ڕۆناڵدۆ بۆ درێسەکەی داکەند و پێشکەشی يەکێکی کرد، ئەم ڕووداوەش چيرۆکێکی لە پشتەوەيە، چيرۆکەکەش بەمشێوەيەيە:\nڕۆناڵدۆ برايەکی هەيە بەناوی (هۆگۆ) لەماوەی چەند ساڵی ڕابردوو ئالودەی ماددە هۆشبەرەکان بوو بوو ، توانرا لەلايەن ڕۆناڵدۆی برايەوە هەنگاو بنێت بۆ وازهێنانی لەو کارە و بە تێپەڕبوونی کات توانی واز لە مادە هۆشبەرەکان بێنێت ، بەڵام ئالودەی مادە کحولييەکان بوو بوو، هەربۆيە بەهەمان شێوە ڕۆناڵدۆ داوای لێکردووە واز لەو کارە بێنێت و ڕۆژێک پێش يارييەکەيان لە چامپيۆنز ليگ ڕۆناڵدۆ هۆگۆی بينيوە، مەرجی هۆگۆ ـش بۆ ڕۆناڵدۆ ئەوەبووە دەبێت جامی ١٠می چامپيۆنز ليگ بۆ ڕياڵ مەدريد بەدەستبهێنێت و گۆڵ ـيش لەو يارييە تۆماربکات.\nهەربۆيە کاتیک ڕۆناڵدۆ گۆڵی تۆمارکرد درێسەکەی داکەند و ئاهەنگی گێرا، دوای يارييەکەش بۆ لای براکەی چوو و درێسەکەی پێشکەشی هۆگۆ کرد، بە وتەی ڕاگەياندنەکان ڕۆناڵدۆ بەڵێنەکەی خۆی بردۆتە سەر و چاوەڕێی هۆگۆی برای دەکات بۆ وازهێنانی لە ماددەی کحولیی.\nژماره‌ی بینین : 4359\nلە سەر هێڵە ئێستا : 2092


WED, 20 JUN 2018 16:13 | KDP.info\nبه پێی ئامارێكی حكوومه‌تی هه‌رێمی كوردستان ملیۆنێك و400 هه‌زار ئاواره‌ی ناوخۆی عێراق و په‌نابه‌ری وڵاتی سووریا له هه‌رێمی كوردستان نیشته‌جێن، به جۆرێك 97%ی په‌نابه‌رانی سووریا له هه‌رێمی كوردستان و 37%یش له ناو كه‌مپه‌كاندا ده‌ژین و ئه‌وانه‌ی دیكه‌ش له شار و شارۆچه‌كانن و ئاواره‌كانی ناوخۆی عێراقیش كه له هه‌رێمی كوردستانن 81%یان له ناو شاره‌كانن و ئه‌وانه‌ی دیكه‌ش كه30%ـن له كه‌مپه‌كان نیشته‌جێن، ئه‌مه‌ش وای كردووه كه بارگرانییه‌كی زۆر بۆ هه‌رێمی كوردستان دروست بێت و حكوومه‌تی عێراقیش هیچ هاوكارییه‌كی هه‌رێمی كوردستانی نه‌كردووه بۆ هاوكاریكردنی ئاواره‌كان و جگه له‌وه‌ش، تاوه‌كو ئێستا ناوچه‌كانیشیانی ئاوه‌دان نه‌كردووەته‌وه كه ئه‌و ئاوارانه بگه‌ڕێنه‌وه بۆ سه‌ر ماڵوحاڵی خۆیان و بگره ئه‌وانه‌ی گه‌ڕاویشنه‌ته‌وه بۆ مووسڵ جارێكی دیكه ده‌گه‌ڕێنه‌وه بۆ هه‌رێمی كوردستان.\nبه‌ڕێوەبه‌ری كۆچ و كۆچبه‌رانی وه‌زاره‌تی ناوخۆی حكوومه‌تی هه‌رێمی كوردستان، شاكر یاسین، به ماڵپه‌ڕی فه‌رمیی پارتی دیموكراتی ڕاگه‌یاند: "هه‌رێمی كوردستان له دوای ساڵی 1991ـەوە بووەته ناوچه‌یه‌كی ئارام بۆ ناوچه‌كه و خه‌ڵكێكی زۆر له وڵاتانی ده‌وروبه‌ر و ناوخۆی عێراق ئاواره‌ی هه‌رێمی كوردستان بوونه، به‌بێ ئه‌وه‌ی عێراق هیچ هاوكارییه‌ك پێشكه‌شی هه‌رێمی كوردستان بكات، له كاتێكدا له دهۆك هێشتا 22 كه‌مپی ئاوار هه‌یه كه چوار له‌وانه ئاواره‌ی سوورین و ئه‌وانه‌ی دیكه‌ش عێراقین و له هه‌ولێر هه‌شت كه‌مپ هه‌یه و له سلێمانی و كه‌ركووكیش كه‌مپ هه‌یه، بۆیه كێشه‌ی ئاواره‌كان هێشتا به‌رده‌وامه.\nشاكر یاسین گوتیشی: "ئه‌و شه‌پۆله كۆچه‌ی له هه‌رێمی كوردستان بۆ ده‌ره‌وه ده‌ستی پێ كرد له‌به‌ر دوو هۆكار بوو، یه‌كه‌م حكوومه‌تی عێراق بودجه و مووچه‌ی خه‌ڵكی كوردستانی بڕی و دووه‌م شەڕی داعش و هاتنی ئه‌و ئاوارە زۆرانه بۆ هه‌رێم كه بوونه شەریكی خه‌ڵكی كوردستان، ئه‌مه‌ش وای كرد خه‌ڵكی كوردستان كۆچ بكه‌ن بۆ ئه‌وه‌ی له ده‌ره‌وه ژیانێكی باشتر بۆ خۆیان دابین بكه‌ن .\nیاسین باسی له‌وه‌ش كرد، له دوای ڕاپه‌رین و گه‌ڕانه‌وه‌ی ئاواره‌كانی هه‌رێمی كوردستان له وڵاتان ده‌ستی پێ كردووەته‌وه كه تا ئێستا 290 هه‌زار كه‌س گه‌ڕاونه‌ته‌وه هه‌رێمی كوردستان و دوای ئه‌وه‌ی له شەڕی داعش ئه‌و شه‌پۆله‌ی كۆچكردن له هه‌رێمی كوردستان ده‌ستی پێ كرد، به‌ڵام دوای كۆتاییهاتنی شەڕی داعش جارێكی دیكه ئه‌و خه‌ڵكه‌ی چوونەته ده‌ره‌وه جارێكی دیكه ده‌گه‌ڕێنه‌وه به جۆرێك له ساڵی 2016 نزیكه‌ی 13 هه‌زار په‌نابه‌ر گه‌ڕاونه‌ته‌وه بۆ عێراق كه 39%یان گه‌ڕاونه‌ته‌وه بۆ هه‌رێمی كوردستان و له ساڵی 2017 نزیكه‌ی 7هه‌زار و 300 كه‌س گه‌ڕاونه‌ته‌وه، ئه‌مه‌ش به پێی ئه‌و به‌رنامه‌یەی دامانناوه بۆ گه‌ڕانه‌وه‌ی په‌نابه‌ران كه به هه‌ماهه‌نگی له‌گه‌ڵ ڕێكخراوه جیهانییه‌كانه.\nیاسین گوتیشی: "به‌رنامه‌یه‌كمان به هاوكاریی چه‌ندین ڕێكخراوی خێرخوازی جیهانی داناوه بۆ ئه‌وه‌ی هاوكاریی ئه‌و په‌نابه‌رانه بكه‌ین كه بگه‌ڕێنه‌وه بۆ هه‌رێمی كوردستان، بۆ نموونه، ڕێكخراوی جی ئای زێدی ئه‌ڵمانی بڕیاری داوه بۆ ماوه‌ی سێ ساڵ هه‌ر په‌نابه‌رێك له ئه‌ڵمانیاوە بگه‌ڕێته‌وه بڕی هه‌زار یۆرۆی پێ بدرێت و ئێمه له‌هه‌وڵداین ماوه‌كه بۆ پێنج ساڵ زیاد بكرێت و بڕی هاوكارییه‌كه‌ش بكرێته 3 هه‌زار یۆرۆ بۆ ئه‌وه‌ی كه گه‌ڕایه‌وه بتوانێ هه‌لی كاری پێ بدۆزێته‌وه، ئه‌مه‌ش كارێكی باشه بۆ ئه‌وه‌ی خه‌ڵك جارێكی دیكه بگه‌ڕێنه‌وه و ئه‌مه‌ش وای كردووه كۆچكردنی پێچه‌وانه ده‌ست پێ بكات."\nئه‌مڕۆ ڕۆژی جیهانیی په‌نابه‌رانه و به پێی ئاماری كۆمسیۆنی جیهانیی په‌نابه‌ران ساڵ به ساڵ ژماره‌ی په‌نابه‌ران له جیهان له‌زیادبووندایه و به پێی دواین ئامار 258 ملیۆن په‌نابه‌ر له سه‌رتاسه‌ری جیهان هه‌یه و 65 ملیۆن كه‌س خاوه‌ن ناسنامه‌ی بیانین و له وڵاتان ده‌ژین، ئه‌مه‌ش ئه‌وه ده‌گه‌یەنێت سه‌ره‌ڕای هه‌وڵی زۆر و بوونی ژماره‌یه‌كی زۆری ڕێكخراو، کەچی له‌وباره‌یه‌وه نه‌یانتوانیوه كێشه‌كه چاره بكه‌ن و له هه‌رێمی كوردستانیش له ساڵانی ڕابردوودا خه‌ڵك به شێوه‌یه‌كی به‌رچاو بۆ ده‌ره‌وه‌ی وڵات كۆچی ده‌كرد، به‌ڵام ئێستا كۆچكردن پێچه‌وانه بووەته‌وه.


ئاگرین شكۆفه: مۆدێلیست له كوردستان قورسایی نییه\n:: AM:11:26:08/02/2020 \nئاگرین شكۆفه /21 ساڵ/ خه‌ڵكی سلێمانییه و نزیكه‌ی سێ ساڵه وه‌ك مۆدێلیست كار ده‌كات. خۆی بۆ "وشه" ده‌ڵێ، ژماره‌ی مۆدێلیسته‌كان له كوردستان به لێشاو زیاد ده‌بن بێ ئه‌وه‌ی هیچ كامیان مه‌رجی مۆدێلیستیان تێدابێت. چونكه به‌گوته‌ی ئه‌و "له كوردستان هێشتا پیشه‌كه پێی نه‌گرتووه و به‌گشتی شتێك به ناوی مۆدێلیست نییه".\nئاگرین شكۆفه وه‌ك خۆی به"وشه" ده‌ڵێ، هه‌ر له منداڵییه‌وه ئاره‌زووی هه‌بووه ببێت به مۆدێلیست، هه‌رچه‌نده ماوه‌یه‌كی كه‌مه ده‌ستی به‌م كاره كردووه، به‌ڵام به جه‌سته رێك و شێوه جوانه‌كه‌ی سه‌رنجی كه‌سانێكی به‌لای خۆیدا ڕاكێشاوه. دڵخۆشیشه به‌وه‌ی "به‌شێك له فانه‌كانی له ئینستاگرام به كه‌سێكی سه‌رنجڕاكێش وه‌سفی ده‌كه‌ن".\nئاگرین پێی وایه، مۆدێلیست له كوردستان به زۆری خۆننواندن و به‌ده‌ستهێنانی پاره‌یه. دووپاتی كرده‌وه "مۆدێلیستی كه‌م هه‌ن پیشه‌كه‌ی خۆیان خۆش بووێت و بیر له باشی و كوالێتی كاره‌كه بكه‌نه‌وه".\nهه‌ر كه‌سێك هه‌ڵده‌ستێ ناو له‌خۆی ده‌نێت مۆدێلیست\nله وڵاتانی تر مۆدێلیست پێگه و قورسایی خۆی هه‌یه، ڕه‌نگه مۆدێلیست له ئه‌وروپا كه ڕێكلامێك ده‌كات به پاره‌یه‌كی یه‌كجار زۆر بێت، به‌ڵام له كوردستان ئه‌گه‌ر 200 دۆلار بده‌ن به مۆدێلیست، به پاره‌یه‌كی زۆری ده‌زانن، واته مۆدێلیست له كوردستان قورسایی نییه.\n"له كوردستان هیچ كه‌سێك به مۆدێلیستی راسته‌قینه نازانم، چونكه ئه‌و مه‌رجانه‌ی ده‌بێ له مۆدێلیستدا هه‌بێت، له‌م وڵاته نایبینم هه‌ر له ڕووی له‌شولارێكی رێك و باڵای به‌رز و ئاستی ڕۆشنبیری باش، تا ده‌گاته چه‌ندان تایبه‌تمه‌ندی تر، چونكه مۆدێلیست ته‌نیا نمایش ناكات." ئاگرین وای گوت.\nله‌باره‌ی ئه‌و كێشانه‌ی مۆدێلیست له سۆشیال میدیادا ڕووبه‌رووی ده‌بێته‌وه، ئاگرین گوتی، "زۆربه‌ی مۆدێلیسته‌كان ڕووبه‌رووی كێشه‌ی زۆر ده‌بنه‌وه. له ناوزڕاندن و ڕێزنه‌گرتن و پڕوپاگه‌نده‌ی نابه‌جێ و كۆمێنتی نه‌شیاو، له كاتێكدا له هه‌موو دنیا مۆدێلیستی عه‌یبه نییه تا به‌و شێوه‌یه سه‌یر بكرێت وه‌ك لێره به‌و شێوه‌یه‌یه".\nئه‌و كچه كورده نیگه‌رانه له‌وه‌ی ژماره‌ی ئه‌وانه‌ی كاری مۆدێل ده‌كه‌ن، ڕۆژ به ڕۆژ له زیادبووندایه و هه‌ر كه‌سێك هه‌ڵده‌ستێ ناو له‌خۆی ده‌نێت مۆدێلیست، به‌ڵام پرسیار ئه‌وه‌یه تا چه‌نده مه‌رجه‌كانی مۆدێلیستی تێدایه؟. جگه له‌مه هیچ ڕێسا و یاسایه‌كیش نییه له‌م وڵاته‌دا تا مۆدێلیست هه‌ڵبژێرێت، بۆیه به‌رده‌وام زیاد ده‌بن و پیشه‌كه‌ش ناشیرین ده‌كرێت.\nئاگرین له كۆتایی دیمانه‌كه‌دا حه‌زی خۆی ده‌رده‌بڕێت كه هیواداره وه‌ك ئه‌كته‌ر به‌شداری فیلم و دراما بكات.\nوشه/دیمانه‌ی گه‌رمیان گلی\nدوو مۆزەخانەی ورمێ سیمای نێودەوڵەتییان وەرگرت\nتەلار هیرانی: فۆڕمی دراماكانمان توركییە و لە ئاست داخوازی كۆمەڵگەكەمان نین


وەزیری دارایی: هه‌ندێك فه‌رمانگه به‌هۆی باش كۆنه‌كردنه‌وه‌ی داهاتی باجی سلێمانی و هه‌ڵه‌بجه مووچه‌یان دواده‌كه‌وێ\nكوردستان 25/10/2021 - 14:42 شوان بەرزنجی\n" هیچ كەس و لایەنێك مافی ئەوەی نییە خۆی لە باجدان بدزێتەوە"\nله‌كۆبوونه‌وه‌ی لەگەڵ بەڕێوبەرایەتییەكانی باجەكان و خانووبەرەی میری پارێزگاكانی سلێمانی و هەڵەبجە، وه‌زیری دارایی و ئابووری ڕایگه‌یاند.\nئەمڕۆ دووشەممە 25/10/2021 ئاوات جەناب نووری، وەزیری دارایی و ئابووری لەگەڵ بەڕێوبەرایەتییەكانی باجەكان و خانوبەری میری سلێمانی، هەڵەبجە و ئیدارەی گەرمیان و ڕاپەڕین لەسەر نەبوونی سیولەی سنوورەكە كۆبووەوە.\nوەزیری دارایی و ئابووری باسی لە كێشەكانی سنووری پارێزگاكانی سلێمانی و هەڵەبجە كرد، كە وەكوو پێویست ناتوانن داهاتی باج كۆبكەنەوە، ئەمەش بووه‌تە گرفتێك بۆ نەبوونی سیولە (پارەی نەختێنە) ئەمەش وایكردووە هەندێك لە فەرمانگەكان مووچەكانیان درەنگتر وەربگرن.\nلە كۆبوونەوەكەدا ئاماژەشی بەوە كرد "هیچ كەس و لایەنێك مافی ئەوەی نییە خۆی لە باجدان بدزێتەوە، لە هەمان كاتدا دەبێت فەرمانبەر بزانێت ئەركی خۆی لە خزمەتكردنی وڵات و نەتەوەكەی چییە."\nدكتۆر كەمال تەیب، بەڕێوبەری گشتیی باجەكان و خانووبەرەی میری باسی لە جیاوازی كۆكردنەوەی باج و داهات لە نێوان پارێزگاكان كرد و ئاماژەشی بەوە كرد دەبێت هەموو فەرمانبەرێك پابەندی رێنمایی و بڕیارەكانی وەزارەتەكەی بێت.\nباس له‌وه‌ش كرا، بە میكانیزمێكی نوێ و هەڵگرتنی گیرگرفتەكان باج و داهات كۆ بكرێته‌وه، تاوەكو چیتر لە سنووری پارێزگاكانی سلێمانی و هەڵەبجە كێشەی سیولە نەمێنێت.


Kurdipedia - 00-01-1920\n📊 Artículos 366,593 | Imágenes 56,286 | Libros 10,537 | Archivos relacionados 36,337 | 📼 Video 161 | 🗄 Fuentes 12,973 |\n📅 00-01-1920 ℹ | 🏷 Grupo: Fechas y Eventos | Lenguaje de los artículos: 🏳 کوردیی ناوەڕاست\n 📕 | 🏳 کوردیی ناوەڕاست | دوکتۆر ئه‌وڕه‌حمان قاسملۆ - کوردستان و کورد - لێکۆڵینه‌وه‌یه‌کی سیاسی و ئابووری - به‌غداد - 1973. لاپەڕە: 58\n 📕 | 🏳 کوردیی ناوەڕاست | دوکتۆر مارف خه‌زنه‌دار - له بابه‌ت مێژووی ئه‌ده‌بی کوردییه‌وه, بریتییه له چوارده لێکۆڵینه‌وه - به‌غداد - چاپخانه‌ی الموسسه العراقیه لـلدعایه و التباعه - 1984. لاپەڕە: 148\n➕ Añadido por (Hawrê Baxewan) en Aug 30 2010 11:19AM\n👁 Este artículo ha sido visitado veces 9,670\n| Página tiempo de generación: 0,843 segundo!


Home›هەواڵ›کوردستان›وێنە: هەڵمەتی بەخشینی خوێنی ڕۆشنبیران و هونەرمەندان دەستی پێكرد\nبەڕێوەبەری گشتی ڕۆشنبیری و هونەری هەولێر رایدەگەیەنێت: ئەمڕۆ بەمەبەستی بەخشینی خوێن بۆ ئەو نەخۆشانەی پێویستیان پێیەتی هونەرمەندان و ڕۆشنبیران بەشداری هەڵمەتی خوێن بەخشینیان دەست پێكرد .\nفەرهەنگ غەفور بەڕێوەبەری گشتی ڕۆشنبیری و هونەری هەولێر لە كۆنگرەیەكەی رۆژنامەوانیدا رایگەیاند: ئەمڕۆ لە ژێر ناونیشانی بەخشینی خوێن بەخشینی ژیانە هەڵمەتی خوێن بەخشین لەلایەن رۆشنبیران و هونەرمەندانەوە دەستیپێکردووە، بۆیە ئەمڕۆ ئێمەی هونەرمەندان بەشداری لە هەڵمەتی بەخشینی خوێن دەكەین و مۆمی شیفا بۆ نەخۆشان دادەگیرسێنێن، هیوادارین لە رۆژانی داهاتووش تەواوی هونەرمەندانی هەولێر بەشداری بكەن لەو هەڵمەتە.\nوتیشی “ئەم هەڵمەتە بۆ پڕكردنەوەی كەمی خوێنی پێویستە بۆ نەخۆشان كە ئێستا بەهۆی بوونی ژمارەیەك لە تووشبووانی تالاسیمیا و تووشبووانی ڤایرۆسی كۆرۆنا پێویستمان بە خوێنی زۆر هەیە. بۆیە داوا لە هەموو چین و توێژێك دەكەین بەشداری بكەن لە خوێن بەخشین تا ئەو بۆشاییە پڕ بكەینەوە”.\nئیمارات وەک یەکەم وڵاتی عەرەبی ڤیزە لەسەر ئیسرائیل هەڵدەگرێت


ئاژانسی دەنگ‌و باسی فورات نیوز ئۆرگان‌و زمانحاڵی پارتی کرێکارانی کوردستان PKK کە بە "ماڵپەڕی چەواشە"، "تابناکی کوردی"و "هەواڵدەری شیعە نیوز" ناوبانگی دەرکردووە، بەردەوام خەریکی ئاژاوەنانەوە‌و چەواشە کردنی راستییەکانە. لەماوەی ئەو چەند رۆژە دا کە شەڕی هێزەکانی پێشمەرگەی کوردستان‌و داعش لە ناوچەکانی شەنگاڵ‌و مەخموور‌و زممار دا چڕ بۆتەوە PKK لە رێگای فوڕات نیوزەوە بەردەوام هەواڵی ناڕاست‌و دوور لە واقیع بڵاو دەکاتەوە‌و بە هۆی پڕ‌و پاگەندە بڵاو کردنەوە مەترسی خستۆتە سەر ژیانی هێندێک لە هاووڵاتیانی باشوری کوردستان‌و ژمارەیەک لە هاونیشتمانانی کوردستان شوێن حاوەنەوەی خۆیان جێهێشتووە. لەژێرەوە نموونەی چەند هەواڵی ناڕاستی ئەو ماڵپەڕە بڵاو دەکەینەوە:\n22:39 مه‌خموور که‌وته ده‌ستى داعش ، شاره‌که چۆڵ کرا.\n15:40 ناحیه‌ى به‌عشیقا که‌وته ده‌ستى چه‌ته‌کان ؛ رێگه‌ى هه‌ولێر ــ دهۆک داخرا\n10:45 به‌په‌له - گه‌ریلاکانى HPG گه‌یشتنه مه‌خموور.\n21.00 داعیش تەنیا پەنجا کیلۆمیتر لە هەولێر دوورە.\nPKK لەو رێگایەوە دەیهەوێ هێزەکانی پێشمەرگە بە ناکارامە‌و ترسەنۆک وەسف بکا بۆ ئەوەی سەروەری‌و شانازییەکان بە حیسابی خۆی تۆمار بکا. هەڵس‌و کەوتی PKK لە شەڕی دەگەڵ داعش‌و هێزەکانی بەشار ئەسەد لە سوریا جێگای نیگەرانین‌و ئەو هێزە توندئاژۆ دەمارگرژە لە شەڕی سوریا بە پشتیوانی کۆماری ئیسلامی‌و رژیمی بەشار ئەسەد هەموو هێزە کوردییەکانی راو ناون‌و بە تەنیا حوکمڕانی رۆژئاوای کوردستان دەکا‌و تەنانەت لە روماڵی هەواڵەکانی رۆژئاواش ئیزن بە هیچ رایەگەیاندنێک بێجگە لە خۆی نادا.\nروماڵی شەڕی داعش‌و پێشمەرگەکانی کوردستان لە لایان مێدیاکانی کوردستانەوە، هەوڵەکانی فورات نیوزی بۆ لەباربردنی ئەمن‌و ئاسایشی خەڵکی کوردستان، پوچەڵ کردەوە.\nئەوە لە حاڵیکدایە كه دوو هێزی سەرەکی رۆژهەڵاتی کوردستان، حیزبی دێمۆکڕاتی کوردستانی ئێران‌و کۆمەڵەی شۆرشگێڕی زەحمەتکێشانی کوردستانی ئێران بە ناردنی هێزێکی زۆری پیشمەرگە‌و چەک‌و تەقەمەنی بەشداری جەبهەکانی شەڕ دەگەڵ داعیش بوون‌و ئەو رووداوە دڵخۆشییەکی زۆری خستۆتە سەر خەڵکی کوردستان.


ئیتیكه‌كانی پیشه و گه‌نده‌ڵی له هه‌رێمی كوردستان – Stop\nلە Apr 17, 2020\nرێكخستنی بیرۆكراتی له كارگێری و بەڕێوه‌بردنی كۆمه‌ڵگای كوردیدا مێژویه‌كی دورودرێژی نییه، جگه له‌م (29) ساڵه‌ی باشوری كوردستان، ئیتر به درێژایی مێژوی كورد چه‌ند جارێك و بۆ ماوه‌ی زۆر كه‌م هه‌لێكی بۆ رێكه‌وتوه په‌یكه‌رو دامه‌زراوه‌یه‌كی كارگێری كوردی دامه‌زرێنێت، وه‌كو سه‌ره‌تای بیسته‌كانی سه‌ده‌ی رابردو له سلێمانی سه‌رده‌می شێخ مه‌حمود، و ناوەڕاستی چله‌كان له مه‌هاباد سه‌رده‌می پێشه‌وا قازی محه‌مه‌د، و نزیكه‌ی ده ساڵێكیشه له به‌شێكی رۆژئاوای كوردستان. بۆیه كورد ئه‌زمونی له‌گه‌ڵ ئیتیكه‌كانی پیشه‌ی رێكخستنی بیرۆكراتیدا نیه، واته ئه‌خلاقی كاری بیرۆكراتی كه‌مه یان نیه، ئیتر ئه‌م بێ ئه‌خلاقیه له رێكخستنی بیرۆكراتیدا سه‌رچاوه‌یه‌كی سه‌ره‌كی گه‌نده‌ڵیه‌كان بوه له فه‌رمانڕه‌وایی كوردیدا، هه‌ندێكجار كاره‌ساتی نه‌ته‌وه‌یی گه‌وره‌شی لێ كه‌وتوه‌ته‌وه .\nبۆ ئه‌وه‌ی ئه‌مه نه‌كه‌ینه بیانوی گه‌نده‌ڵیه‌كانی هه‌رێمی كوردستان، بێئه‌خلافی پیشه‌یی ته‌نیا په‌یوه‌ندی به مێژو و وه‌رگرتنی ئه‌زمون و شاره‌زاییه‌وه نیه له كاری دامه‌زراوه‌یی و رێكخستنی بیرۆكراتیدا، بۆیه ده‌ڵێم سه‌رچاوه‌یه‌كی سه‌ره‌كیه و ناڵێم ته‌نیا هۆكاره، چونكه هۆكاره‌كانی تر زۆرن بۆ گه‌نده‌ڵی و خیانه‌ت، هه‌ندێكیان په‌یوه‌ستن به كلتوری كۆمه‌ڵگا و په‌یوه‌ندی نێوان به‌ها و به‌رژه‌وه‌ندیه‌كانه‌وه.\nبه‌رژه‌وه‌ندی كۆلكه‌یه‌كی هاوبه‌شه له نێوان ئیتیكه‌كانی پیشه‌و گه‌نده‌ڵیدا، ناوه‌ڕۆكی فه‌لسه‌فه‌ی بەڕێوه‌بردن ئه‌مه دیاری ده‌كات، واته سیسته‌می سیاسی كۆمه‌ڵگا، چونكه سیاسه‌ت هونه‌ری بەڕێوه‌بردن و گه‌یشتن به به‌رژه‌وه‌ندیه‌كانه، خۆشبه‌حاڵی ئه‌و كۆمه‌ڵگایه‌ی سیاسه‌تمه‌داره‌كانی بۆ به‌رژه‌وه‌ندی گشتی كار ده‌كه‌ن و ئامانجی سیاسه‌تكردنیان وه‌كو به‌هایه‌كی مرۆیی به‌رژه‌وه‌ندیه‌كانی كۆمه‌ڵگایه، چونكه هه‌میشه سیاسه‌ت روانگه و ئاڕاسته‌كانی خۆی له به‌رژه‌وه‌ندیه‌وه وه‌رده‌گرێت، ئه‌و به‌رژه‌وه‌ندیه‌ش چ به‌ده‌ستهێنان یان دورخستنه‌وه‌ی زیان بێت، لێره‌وه په‌یوه‌ندیه‌كی زۆر توند و تۆڵ له نێوان به‌ها مه‌عنه‌ویه‌كانی كۆمه‌ڵگاو به‌رژه‌وه‌ندی تایبه‌تی بكه‌ره كۆمه‌ڵایه‌تی و كارگێڕی و سیاسیه‌كانیدا هه‌یه به رێكخستنی بیرۆكراتی و سیسته‌می كۆمه‌ڵایه‌تی وده‌سه‌ڵاتی سیاسیشه‌وه.\nهه‌ر كاتێك به ده‌ستهێنان یان دورخستنه‌وه‌ی زیان له تاكه كه‌س یان بنه‌ماڵه یان حیزب و گروپێك بوه ئامانجی دامه‌زراوه‌كان له په‌یكه‌ره‌كانی كارگێری و كۆمه‌لایه‌تی وسیاسیدا، ئیتر هیچ مانایه‌ك بۆ ئیتیكی پیشه‌یی یان (ئه‌خلاقی كاری دامه‌زراوه‌یی ) نامێنێته‌وه و گۆمه‌ڵگا لێوان لێو ده‌بێت له گه‌نده‌ڵی و چاوه‌روانی كاره‌ساتی نه‌ته‌وه‌یی و نیشتمانی لێ ده‌كرێت.\nجگه له مێژو و كه‌ڵه‌كه‌بونی ئه‌زمون وشوێنی به‌رژه‌وه‌ندی له سیاسه‌ت و فه‌لسه‌فه‌ی بەڕێوه‌بردندا، میراتی كۆمه‌ڵایه‌تی و كه‌له‌پور و كەلتوری كۆمه‌ڵگاش رۆڵی كرنكیان هه‌یه له به‌هێزكردن یان لاوازكردنی ئیتیكه پیشه‌ییه‌كان، یان به‌رده‌وامی دیارده‌ی گه‌نده‌ڵیدا، چونكه چۆنیه‌تی گوزارشت كردن له به‌ها جوانه‌كان وێنه‌ی كلتوری كۆمه‌ڵگامان پێ پیشان ده‌دات، و ئه‌وه‌ی به‌ها ده‌داته هه‌ر ره‌فتار و كرده‌یه‌كی كۆمه‌ڵایه‌تی كلتوره.\nهه‌ر له چوارچێوه‌ی كلتوریشدا ئه‌وه‌ی وه‌ك به‌ها و ده‌ركه‌وته‌یه‌كی مرۆیی چوان كۆنترۆڵی بكه‌ره‌كانی ده‌كات تا جڵه‌وه‌ی به‌رژه‌وه‌ندیه‌كانیان بكه‌ن له كارلێك و به‌ریه‌ك كه‌وتنێكی كۆمه‌ڵایه‌تیدا بریتیه له ئه‌خلاق، كاتێك ئه‌م كارلێك و به‌ریه‌ككه‌وتنانه‌ی هه‌ندێك له كه‌سایه‌تیه‌كان فراوانتر ده‌بێت و ئاستی باڵاتر وه‌رده‌گرێت، یان ده‌بێته كاری رۆژانه‌ی و به‌رپرسیاریه‌تی كۆمه‌ڵایه‌تی له ئه‌ستۆ ده‌گرێت، به شێوه‌یه‌كی سروشتی ده‌بێته جومگه‌یه‌ك له جومگه‌كانی بەڕێوه‌بردنی كۆمه‌ڵگا و شێوازی سیسته‌مێكی كۆمه‌ڵایه‌تی دروست ده‌كات، ئه‌وه‌ی رێكخستنی بیرۆكراتی له‌م سیسته‌مه جیا ده‌كاته‌وه، به‌رپرسیاریه‌تی یاسایی و ئیتیكه‌كانی پیشه‌یه، به‌ڵام به‌رپرسیاریه‌تی ئه‌خلاقی جیاوازه و فراوانتره له به‌پرسیاریه‌تی یاسایی.\nئه‌گه‌رچی له رێكخستنی بیرۆكراسی و حكومه‌تداریدا به یاسا ئه‌رك و ماف و به‌رژه‌وه‌ندیه‌كان دیاری ده‌كرێن و عاقیبه‌تی سزای یاساییان بۆ دانراوه، به‌ڵام ئه‌گه‌ر له كلتوری كۆمه‌ڵگاكه‌دا نه‌بنه ئیتیكی پیشه‌یی و ئه‌خلاقی كاركردن، گه‌نده‌ڵی به‌رده‌وام ده‌بێت، له راستیدا ئه‌مه‌ش په‌یوه‌ندی به فه‌له‌سه‌فه‌ی بەڕێوه‌بردن و سیسته‌می سیاسیه‌وه هه‌یه چۆن ئیتیكه‌كانی پیشه یان ئه‌خلاقی كاركردنی دامه‌زراوه‌یی ده‌كاته نمونه‌ی به‌ها جوانه‌كانی كۆمه‌ڵگا و رێگری له گه‌نده‌ڵی.


زانکۆی ڕاپەڕین - زانكۆی ڕاپەڕین ئاهەنگی یەكترناسینی بۆ خوێندكارانی خوێندنی ئێواران سازكرد\nڕۆژی دوو شەممە فاكەڵتی پەروەردەی بنەڕەتی لەزانكۆی ڕاپەرین ئاهەنگی یەكترناسینی بۆ خوێندكارانی قۆناغی یەكەمی خوێندنی ئێواران ڕێكخست ، لەسەرەتای ئاهەنگەكەدا (د.ئەحمەد محمود ئەحمەد) ڕاگری فاكەڵتی پەروەردەی بنەڕەت/ خوێندنی ئێواران وتەیەكی پێشكەشی ئامادەبووان كرد و وێڕای بەخێرهاتنی خوێندكارانی قۆناغی یەكەم و سەرجەم میوانەكان ، باسی لە ڕۆڵ و بایەخی ئەو دەرفەتەكرد كە بۆ خوێندكارانی خوێندنی ئێواران هاتۆتە پێشەوە ،هیوای خواست ئەو دەرفەتە ببێتە ڕێچكەیەك بۆ ئەوەی خوێندكاران بگەن بەو پەڕی ئاستی زانستی و ئەكادیمی، خزمەتی رۆڵەكانی ئەم گەلەی پێ بكەن.\nلەئاهەنگەكەدا گروپی میوزیك و هونەرمەندی ناسراو (هێمن حسێن) بەچەند گۆرانیەك بەشداربوون و خۆشیان خستە دڵی ئامادەبووانەوە ، دواتر مامۆستایان و خوێندكاران بەچەندین گۆرانی و خویندنەوەی پارچە شیعر ئاهەنگەكەیان ڕازاوەتر كرد .\nلە ئێستا خوێندنی ئێوارانی زانکۆی ڕاپەڕین کە تایبەتە بە مامۆستایانی وەزارەتی پەروەردە لە چوار بەش پێکدێت (زمانی کوردی، زمانی عەرەبی، بیرکاری، زانستی گشتی).


ئەنجامی هەڵبژاردن لە کەرکوک ! - ته‌كنه‌لۆژیای زانیاری\nدوای بەدواداچوون و بینینی هەندێک لە دەنگدەرانی کەرکوک و بەرپرسانی پێکهاتەکان ( کورد، عەرەب، تورکمان)، ئەتوانم بڵێم، تاڕادەیەک بەرچاوم ڕوونە و بەرمەبنای بەدواداچوونەکانیش، دەکرێت پێشبینی یاخود خوێندنەوە بۆ دۆخی هەڵبژاردن و پێشبینی بۆ چۆنیەتی دابەشبوونی کورسیەکانی پەرلەمانی عێراق بەسەر پێکهاتەکاندا لەو پارێزگایە بکەین.\nدەنگدەری هەر سێ پێکهاتەکە توڕەن، ناڕازین، حیزبەکان تۆمەتبار دەکەن بە خراپی دۆخی شارەکەیان، حیزبەکانیش ئۆباڵی کێشەکان دەخەنە ئەستۆی حکومەت و ئیدارەی شارەکە، بەڵام لە ڕاستیدا هەردوولایان و هەریەکەو بەقەبارەی خۆی، بەرپرسیارێتی خراپی دۆخەکەیان لە ئەستۆدایە، بەتایبەت کێشمەکێشی نێوان لایەنە کوردی و عەرەبی و تورکمانیەکان لەلایەک، کێشمەکێشی نێوان ئیدارەی کەرکوک و ئەو لایەنانە لە لاکەی تر، بەشێکی سەرەکی کێشەکانن.\nگومانی تێدا نیە، توڕەیی خەڵک کاریگەری دەبێت لەسەر ڕێژەی بەشداریکردن لە ڕۆژی دەنگداندا، بەڵام جۆشدانی سۆزە قەومیەکە لەلایەن لایەنەکانەوە، ڕەنگە بەشێک لە توڕەکانیش بباتە سەر سندوقەکانی دەنگدان، بەو پێ یەی دۆخی کەرکوک، لە هەرێم و ناوچەکانی تری عێراقیش جیاوازترە.\nلەم هەڵبژاردنەدا، دۆخی عەرەبی سونە لە کورد و تورکمانیش باشترە، بەو پێ یەی تەنها پێکهاتەیە، پێشبینی دەکرێت ژمارەی کورسیەکانی زیاد بکات.\nعەرەبی سونە لەهەڵبژاردنی پێشتردا، لە ١٢ کورسیەکەی کەرکوک، ٣ کورسی بەدەستهێنا، بەڵام لەم هەڵبژاردنەدا، تەنها لە بازنەی سێ، کە ڕۆژاوای کەرکوک و حەویجە دەگرێتەوە، ٣ کورسیەکەی گەرەنتی کردووە.\nململانێ یەکی قورس چی لە ڕووی عەشایەری و چی لەڕووی سیاسیەوە، لە نێو عەرەب دا هەیە، لە ڕووە سیاسیەکەوە، لەنێوان عەزمی خەمیس خەنجەر و حەلبوسی، لە ڕووە عەشایەریەکەشەوە، لە نێوان جبور و عوبێددا هەیە، بەڵام ململانێکە چەند توند بێت، دواجار ٣ کورسیەکەی حەویجە هەر بۆ عەرەبە.\n٣ کورسیەکەی حەویجە، دوو پیاو و ژنێک دەیانبات، ڕاکان جبوری پارێزگار و محەمەد تمیمی سەرۆکی کوتلەی کوتلەکەی حەلبوسی و وەسفی عاسی کەسایەتی دیاری عەشیرەتی عوبێد، بەهێزترین کاندیدن بۆ ئەو دوو کورسیە، ساهیرە جبوری و تەحریر عوبەیدیش، یەکیان کورسیە کۆتاکەی حەویجە دەبات.\nواتە عەرەب ٣ کورسیەکەی جاری پێشووی تەنها لە حەویجە زەمان کردووە، لە بازنەی دووی هەڵبژاردنیش، ٤ کورسی بۆ دانراوە کە بەشێک ناو شاری کەرکوک و باشوری شارەکە دەگرێتەوە، دەنگدەری عەرەب زۆرەو لانیکەم پێشبینی دەکرێت کورسیەکی ئەم بازنەش ببات.\nعەرەب لە بازنەی دوو زۆر پەرتەوازەیە و کاندیدی زۆر و پەرت و بڵاوە، دەنگەکانی دابەش دەبێت، ئەم پەرتەوازەییە نەبایە، پێشبینی بردنی دوو کورسیشی بۆ دەکرا، لە چوار کورسیەکەی بازنەی دوو.\nتەنانەت هەر پەرتەوازەیش بۆ بازنەی یەکیش کە سنوری کوردەکان دەگرێتەوە، دیسانەوە زەربەی لە عەرەب داوە، چونکە بە پێی هەندێک ئامار، ١١٪ ی دەنگدەری عەرەب لەم ناوچانەش هەن.\nبەم پێ یە، جگە لە ٣ کورسیەکەی حەویجە، پێشبینی دەکرێت، عەرەب کورسی چوارەمیش لە بازنەی دوو ببات و خالد مەفرەجی چانسی بردنی ئەم کورسیەی هەیە، بەم پێیە، چاوەروان دەکرێت، عەرەب کورسیەکانی لە ٣ کورسیەوە بکاتە ٤ ، خۆ گەر موفاجەئەش ڕووبدات، ڕەنگە وەزعیشی باشتر بێت.\nپێکهاتەی تورکمان لەم هەڵبژاردنەدا، بەراورد بە کورد و عەرەب لە خراپترین دۆخدایە، بەو پێ یەی پێشبینی ناکرێت ژمارەی کورسیەکانی زیاد بکات و ئەگەری لەدەستدانی کورسیەکیشی هەیە، کە جاری پێشوو ٣ کورسی هەبوو.\nتورکمان لە بازنەی یەک و سێ دەنگدەری نیە، بازنەی دوو قوڵایی دەنگیەتی، واتە لە ١٢ کورسیەکەی کەرکوک، تورکمان لە ئێستاوە ٨ کورسی لەدەستچووە، لەگەڵ کوردو عەرەبدا و لەبازنەی دوو، ڕکابەری لەسەر ٤ کورسی دەکات.\nبۆیە هەموو پێشبینیەکان بۆ ئەوەن، تورکمان مەگەر موفاجەئە بخوڵقێنێت، ٣ کورسیەکەی جاری پێشوو بباتەوە، ئەگینا پێشبینی ٢ کورسی بۆ دەکرێت.\nجیا لەوە ناوخۆی تورکمان توشی دابەشبوون بووە، بەسەر شیعەو سونەدا، سونەکان جەبهەی تورکمانی نوێنەرایەتیان دەکات و نێو جەبهە کاندیدێکی شیعەشی تێدایە، شیعەکانیش زیاتر لایەنگری کاندیدی لایەنە شیعەکانن.\nئەرشەد ساڵحی وەکو کاندیدی بەرەی تورکمانی دەرچوونی مسۆگەرە، کاندیدی فەتحیش، کە غەریب تازەلیە، چانسی دەرچوونی هەیە، بەرەی تورکمانی کار بۆ دەرچواندنی سەوسەن جەدوعیش دەکات.\nواتە بەرەی تورکمانی لەهەمووو حاڵيکدا لەزەرەردایە، جاری پێشوو سێ کورسی هەبووە، ئێستا ترس هەیە لەوەی نەک سێ کورسیەکە نەباتەوە، بەڵکو لەو دوو کورسیەش کە چانسی بەدەستهێنانی هەیە، یەکیان بڕوات بۆ کاندیدە شیعە تورکمانەکەی فەتح و کورسیەکی بۆ بمێنێتەوە.\nخاڵی لاوازی بەرەی تورکمانی ئەوەیە، جیا لەوەی تورکمانە شیعەکان خەریکن کورسی لەگەڵ بەش دەکەن، لە نێو خودی خۆشیدا کێشە هەیە، لە نێوان ئەرشەد ساڵحی و حەسەن تۆران، کە تۆران ئیخوانی و ساڵحی کەمالیستە.\nئینجا حەسەن تۆران هەوڵی خستنی ساڵحی دا و کاندیدێکی بەناوی دکتۆر موراد لەبەرامبەری دانا، بەڵام پێگەی جەماوەری ئەرشەد بەهێزبوو، پێی نەکرا، ترسیێکی تریش ئەوەیە، هەموو دەنگەکان بۆ ئەرشەد بڕوات و کاندیدی تریان دەنگ نەهێنێت.\nواتە گەر تورکمان زۆر وەزعی باشیش بێت، قازانج ناکات، هەر ٣ کورسی پێشتر دەهێنێتەوە، بەڵام ئەگەری بەهێز ئەوەیە، دوو کورسی ببات، دووکورسیەکەش، یەکیان بۆ شیعەو یەکیانبۆ سونە بێت، واتە لێرەشەوە پەرتبوون ڕوو دەدات.\nکورد لەکەرکوک، جاری پێشوو ٦ کورسی بردەوە، پێشبینی ناکرێت ژمارەی کورسیەکانی لەم هەڵبژاردنەدا زیاد ببێت، گەر زۆر زۆر وەزعی باشبێت، هەر ٦ کورسیەکە دەهێنێتەوە، لە کاتێکدا ترسێکی گەورە هەیە، کورسیەکیش لەدەست بدات.\nکورد وەک پێکهاتەکانی تر پەرتەوازە و فرە کاندیدە، ڕەنگە ٥ کورسیەکەی بازنەی یەک ببات، بەڵام بەدەستهێنانی کورسی شەشەم لە بازنەی دوو، کەمێک زەحمەتە، بەو پێ یەی بازنەی حەویجە بۆ عەرەب یەکلایی بووەتەوە کە ٣ کورسیە، بازنەی دووش ٤ کورسی تیایە، کە کورد دەبێت یەکێک لەم ٤ کورسیە ببات، تا کورسیەکانی ببێتە شەش.\nلە بازنەی دووەم لە ٤ کورسیەکە، ٢ ی تورکمان دەیبات، عەرەبیش یەکێکی، دەمێنێتەوە کورسیەکەی تر، کە کورد چانسێکی هەیە، بەڵام گرفتەکە ئەوەیە، پارتی و یەکێتیش کاندیدیان بۆ داناوە، بۆیە کورد چەنێک چانسی بردنی کورسی شەشەمی هەیە، هێندەش بەدوور نازانرێت لەدەستی بدات.\nتەکنەلۆژیای زانیاری, تورکمان, عەرەب, عێراق, کەرکوک, کورد, کوردستان, هەڵبژاردن


2020.02.14 - 21:54\nناس کورد- کۆنگرەى میونشین تایبەت بەتاوتوێکردنى پرسى ئاسایش و ڕوبەڕووبونەوەى تیرۆر لەجیهاندا ئەمساڵ بۆ عێراق لەچاو ساڵانى ڕابردوو جیاواز تێپەڕدەبێت و بێ مشتومڕ لەگەڵ ئەمریکا لەبارەى مانەوەى هێزەکانی ئەو وڵاتە لە عێراق تێپەڕنابێت و یەکێک دەبێت لە تەوەرە سەرەکییەکان، هەروەک لە کۆبوونەوەی نێوان سەرۆکی حکومەتی هەرێم و وەزیری دەرەوەی ئەمریکا باسی لێوەکرا، لەگەڵ ئەوەشدا پێدەچێت بەرپرسانی کورد بی دەستکەوت نەیەنەوە. ، بەپێى بەداوداچونەکانى ناس کوردیش بەرپرسانى هەرێم دەیانەوێت کۆمەلێک دەستکەوت لەو کۆنگرەیەدا بچننەوە، بەجۆرێک پاڵپشتى مادى و پێدانى چەک و ڕاهێنانى سەربازى بەپێشمەرگە و هێزە تایبەتەکانى تر دەستەبەر بکاتەوە. ، ئەمڕۆ چوارشەممە 14ى شوباتی 2020، کۆنگرەى میونشن لەئەڵمانیا بۆ تاوتوێکردنى پرسى ئاسایش لەجیهاندا بەڕێوە دەچێت و عێراق لەسەر ئاستى وەزارەتى دەرەوە و هەرێمى کوردستانیش لەسەر ئاستى سەرۆکوەزیرانى هەرێم تێایدا بەشدارى دەکەن. ، کۆنگرەى 56شەشەمى میونشن بەبەشدارى نزیکەى 600 سەرۆککۆمار و سەرۆکوەزیران و وەزیرانى بەرگرى و دەرەوە و دیپلۆماتکاران و نوێنەرانى چەندەها کۆمپانیا تایبەتمەندەکان بەشدارى تێدا دەکەن. ، لەساڵانى ڕابردودا تەوەرە سەرەکییەکانى کۆنگرەکە تایبەت بوو بە تاوتوێ کردنى ڕووبەڕوبونەوەى تیرۆر و داعش بەتایبەتى لەجیهاندا، دواى نەمانى دەوڵەتى ئیسلامى داعش بۆ ئەمساڵ لەپەراوێزى کۆبونەوەکەدا باس لە مەترسیەکانى چالاک بوونەوەى ئەو ڕێکخراوە تیرۆریستیە دەکرێت بەزۆرى لەسوریا و عێراقدا.، بەگوێرەى میدیاکانى ئەڵمانیا لەپاڵ تەوەرە سەرەکییەکانى کۆنگرەکە وەکو تاوتوێکردنى پرسەکانى تایبەت بەپەیوەندییەکانى نێوان ئەمریکا و ئەوروپا و پرسى تیرۆر لە ڕۆژهەڵاتى ناوەڕاست، هاوپەیمانیى نێودەوڵەتى لەدژى تیرۆر دۆسییەى مەترسیەکانى چالاک بوونەوەى داعش لەسوریا و عێراق دەخاتە بەر باس و لێکۆڵینەوەوە. ،\n، جیاواز لەساڵانى ڕابردوو ئەمساڵ عێراق بەشدارى کۆنگرەکە دەکات، بەڵام لەسەر ئاستێکى جیاواز و بەکێشەو گرفتەوە، بەزۆرى لەڕابردودا لەسەر ئاستى سەرۆکوەزیران و چەند وەزیرێکى تایبەتمەند بەشدارى کۆنگرەى میونشنى دەکرد بەڵام، ئەم ساڵ لەسەر ئاستى وەزارەتى دەرەوە بەشدارى دەکات. ، بەپێى ڕاگەیەنراوێکى وەزارەتى دەرەوەی عێراق کە ئەمڕۆ هەینى بڵاو کراوەتەوە، محمەد عەلى حەکیم بەشدارى کۆنگرەکە دەکات و مەبەستیش لێى جەختکردنەوەیە لەڕۆڵى کاریگەرى عێراق لەڕێوڕەسمە نێو دەوڵەتیەکاندا. ، بەشداریکردنى عێراق لەکۆنگرەکەدا بێ کیشە و گرفت تێناپەریت بەتایبەت تەوەرێکى گرنگى پەیوەستە بەتاوتوێکردنى مەترسیەکانى داعش لەعێراقەوە و لەئێستاشدا بەهۆى بڕیارەکەى پەڕلەمانى عێراق بۆ دەرکردنى هێزە بیانییەکان کە وەکو کاردانەوەیەکى چەند لایەنێکى شیعە بۆ تۆڵەکردنەوەى کوشتنى قاسمى سولەیمانى هات، عێراق سوورە لەسەر دەرکردنى ئەو هێزانەى بەهێزەکانى ئەمریکاشەوە کە بۆ شەڕى دژى تیرۆر و داعش لە عێراقدا ماونەتەوە. ، ئێستا عێراق واى پێشاندەدات خۆى دەتوانێت بەتەنها شەڕى داعش بکات و ناو بەناو ئۆپەراسیۆنى جیاجیا بۆ ئەو مەبەستە ئەنجامدەدات، لەسەر ئاستى فەرمیش تەنها داواى چەک و کەرەستەى سەربازى لەئەمریکا دەکات، نەک مانەوەى هێزەکەى، کەواتە تاووتوێکردنى پرسى شەڕى داعش لەلایەن هاوپەیمانێتى نێودەوڵەتیەوە لەعێراق بێ مشتومڕ و گرفت تێپەڕنابێت. ،\n، هەرێمى کوردستان لەسەر ئاستى سەرۆکوەزیران و وەزیرى کاروبارەکانى نێوان هەرێم و بەغدا و جیگرى سەرۆکى پەرلەمان بەشدارى کۆنگرەکە دەکات، بەپێى میدیاکانى پارتى دیموکراتى کوردستانیش بەشدارى کردنى کورد لەو کۆنگرەیەدا گرنگى و بایەخى خۆى هەیە بەتایبەت ئێستا عیراق لەئاستێکى لاوازدا بەشدارى دەکات و هەمیش کیشە وگرفتى لەو پرسەدا هەیە بەهۆى ڕوداوەکانى ئەمدوایەوە کە ڕوویانداوە. ، لەسەر پرسى شەڕى داعش بەردەوام حکومەتى هەرێم هەڵوێستى ئاشکراى دەربڕیوە و مانەوەى هێزەکانى ئەمریکاشى بەپێویست زانیوە، ئەمەش بەهۆى ئەوەى هەرێم لەو ڕێگەیەوە توانیویەتى پشتیوانیەکى دارایى بۆ هێزەکانى پیشمەرگە دابین بکات بەتایبەتى بەپێى زانیارییە فەرمییەکانى حکومەتى هەرێم تائێستا ئەمریکا موچەى نزیکەى 38 هەزار پیشمەرگە دابین دەکات. جگە لە پێدانى چەک و تەقەمەنیى بۆ هێزەکانى پێشمەرگە لەلایەن هێزە هاوپەیمانەکانەوە. ، بەپێى بەدواداچونەکانى ناس کورد، بەشداری کردنى هەرێم لەکۆنگرەگەدا بەتایبەت لەسەر پرسى تاوتوێ کردنى مەترسیەکانى چالاک بونەوەى داعش براوەى کۆنگرەکە دەبێت و بێ دەستکەوت لێدەرناچێ، ئەمەش بۆ ئەوە دەگەڕێتەوە عێراق دیدى هاوبەشى هەیە و بەوهۆیەشەوە لەماوەکانى ڕابردودا کاتێک باڵیۆزخانە و بنکە سەربازییەکانى ئەمریکا لەعێراق لەلایەن ئێران و میلیشیاکانیەوە دەکەوتنە بەر مەترسى و بۆردومانکردنەوە، بەرپرسانى ئەمریکا باسیان لەگواستنەوەى بەشێک لەهێزەکانیان بۆ هەرێم دەکرد و بەمدواییانەش دانانى سیستمى پاتریۆتى ئەمریکا لەهەرێم بووە باس وخواسى نێوان عێراق و ئەمریکا. ، هەر لەوبارەیەوە و لە میانی کۆنگرەکەدا مەسرور بارزانی، سەرۆکی حکومەتی هەرێم و مایک پۆمپیۆ، وەزیری دەرەوەی ئەمریکا کۆبوونەوەیەکیان ئەنجامدا و بەگوێرەی ڕاگەیەندراوی کۆبوونەوەکە، هەردوولا جەختیان لە گرنگیی سەقامگیربوونی دۆخی عێراق و مانەوەو بەردەوامبوونی هێزەکانی ئەمەریکا وەک بەشێک لە هاوپەیمانیی دژی تیرۆر و رۆڵی گرنگی هەرێمی کوردستان لە ناوچەکە کردەوە.\n2020.03.08 - 23:41\n2020.03.08 - 20:35\n2020.03.08 - 18:43


ئه‌م جۆره مه‌سكارایه به‌كار مه‌هێنن\nچه‌ند هۆكارێكی گرنگ له پێناو سه‌لامه‌تی ته‌ندروستیت، وات لێ ده‌كات ئیتر مه‌سكارای دژه‌ئاو به‌كار نه‌هێنیت و به ته‌واوه‌تی كۆتای پێ بهێنیت.\nزۆر له خانمان مه‌سكارای دژه‌ئاو به هه‌ڵبژاردنێكی دروست ده‌زانن، پێیان وایه ئه‌و ماده‌یه‌ی وای لێ ده‌كات بۆ ماوه‌یه‌كی درێژ بمێنێته‌وه و به ئاویش لێ نه‌بێته‌وه، ماده‌یه‌كی باشه و هیچ زیانێك به برژانگ و چاوی ناگه‌یه‌نێت، له ڕاستیدا پزیشكانی نه‌خۆشی پێست و ڕووخسار ته‌واو دژی ئه‌م جۆره‌ی مه‌سكاران و به زیانێكی گه‌وره بۆ چاوی داده‌نێن.\n''دێندی ئه‌نجلمان'' پزیشكی تایبه‌ت به پێست ده‌ڵێ: ''مه‌سكارای دژه‌ئاو له ماده‌ی سیلیكۆن و مۆم دروست كراوه، وا ده‌كات بۆ ماوه‌یه‌كی زۆر به چاوت بمێنێته‌وه، به‌ڵام به‌داخه‌وه به‌كارهێنانی ڕۆژانه‌ی ته‌واوی برژانگه‌كانت له‌ناو ده‌با".\nزیاتر ده‌ڵێ: ''ئه‌و ماده‌یه هه‌مان ماده‌یه كه سووراوی 24 سه‌عاتی لێ دروست ده‌كرێت، ئه‌ویش ده‌بێته هۆی تێكچوونی خانه‌كانی لێو و چرچبوونی ڕووپۆشی لێوه‌كه".\nله‌به‌ر ئه‌وه‌ی ئه‌م جۆره مه‌سكارایه بۆ ماوه‌یه‌كی درێژتر به بڕژانگه‌وه ده‌مێنێته‌وه، ناتوانی زۆر به ئاسانی لێی بكه‌یته‌وه وه‌ك مه‌سكارای ئاسایی، ده‌بێت پاڵه‌په‌ستۆیه‌كی زۆر له ڕاكێشانی ده‌رمانه‌كه‌ی سه‌ر بڕژانگه‌كه‌ت بكه‌یت، ئه‌مه‌ش بڕژانگه‌كانت سست و لاواز و ته‌نك ده‌كاته‌وه.\nلێكردنه‌وه‌ی مه‌سكارای دژه‌ئاو لێهاتوویییه‌كی ده‌وێت بۆ ئه‌وه‌ی كه‌مترین زیان به بڕژانگ و چاوت بگه‌یه‌نیت، ده‌رمانی مه‌كیاج سڕین یان تۆزێك له زه‌یتی زه‌یتوون بخه‌ره سه‌ر پارچه لۆكه‌یه‌ك و بڕژانگه‌كه‌تی پێ بسڕه، پاشان بۆ خۆپاراستن له‌و زیانانه‌ی زه‌یتی زه‌یتوون به پێستت ده‌گه‌یه‌نێت، به كلێنسی تایبه‌ت به ده‌موچاو سڕین ئه‌و زه‌یته‌شی لێ بكه‌وه.\nپێویسته له‌وه‌ش ئاگادار بیت، ئه‌گه‌ر زۆر ماندوو و شه‌كه‌تیش بیت، نابێت مه‌سكارای دژه‌ئاو به بڕژانگته‌وه بهێڵیته‌وه و بخه‌ویت، چونكه ده‌بێته هۆی هه‌ڵوه‌رینی بڕژانگت و ڕێگرتن له پشوودانی خانه‌كانی پێستی ڕووخسارت.\nئه‌م بابه‌ته 64551 جار خوێنراوه‌ته‌وه


شێخ محەمەد ڕاشد ئال مەكتومی جێگری سەرۆكی دەوڵەتی ئیمارات و حاكمی دوبەی گۆڕانكارییەكی بنەڕەتی لە حكومەتەكەیدا كرد و هەیكەلێكی نوێی بۆ حكومەتەكەی داڕشتەوە، ئەوەش بەمەبەستی ئامادەباشی بۆ گۆڕانكارییەكانی ناوچەكە.\nلە هەژمارەكەی خۆێدا لە تویتەر، شێخ محمەد ڕاشد هەڵوەشاندنەوەی 50% ناوەندە خزمەتگوزارییەكان و كردنیان بە ناوەندی تەكنەلۆژی لەماوەی دوو ساڵی داهاتوودا ڕاگەیاند، هەروەها تێكەڵكردنی 50% دەستە فیدراڵیەكانی وڵاتەكەی لەگەڵ یەكتردا یاخود تێكەڵكردنیان لەگەڵ هەندێ وەزارەتەكاندا یەكێكی دیكەیە لە بڕیارە نوێییەكانی.\nهەیكەلی حكومەتە نوێیەكەشی برییتە لە تێكەڵكردنی وەزارەتەكانی وزە لەگەڵ ژێرخاندا و کردنی بە وەزارەتی وزە و ژێرخان، كاروبارەكانی دەستەی گەیاندنی وشكانی و ئاویشی بەو وەزارەتەوە گرێیداوە و سەهیل مەزروعیشی كردووەتە وەزیر.\nهەر لەچوارچێوەی ئەو گۆڕانكارییە نوێیەدا وەزارەتی پیشەسازی و تەكنەلۆژیا دامەزراوە و دەستەیەكیشی تێكەڵكراوە و وەزیری دەوڵەتیش بۆ كاروباری زانست بۆ ئەو وەزارەتە گواستراوەتەوە و سوڵتان جابریش كراوەتە وەزیری تەكنەلۆژیای پێشكەوتوو.\nهەیكەلی نوێ حكومەتەكەی ڕاشد پۆستی وەزیری نوێ دەوڵەتی و چەند پۆستێكیشی بۆ سەرۆكی جێبەجێكاری چەند كەرتێكی پسپۆڕی داهێناوە.


کۆڕاڵ نوری: کوردیش ده‌بێت بزانێت کێشه‌ی ئێمه ته‌نها مالیکی نییه\nله‌گه‌ڵ ئه‌وه‌دا گه‌لێک له شیکه‌ره‌وه و لایه‌نه سیاسیه‌کانی عێراق له‌وبڕوایه‌دان به لادانی سه‌ره‌ک وه‌زیری عێراق له ده‌سه‌ڵات ده‌شێت ڕه‌وشی وڵاته‌که به‌ره‌و هێوربوونه‌وه بڕوات به‌ڵام باس له‌وه ناکرێت عێراقی پاش نوری ئه‌لمالیکی چۆن ده‌بێت.\nکۆڕال نوری، نوسه‌ر و ڕۆژنامه‌وان هاورایه و ده‌ڵێت ته‌نانه‌ت ئه‌گه‌ر پاش مالیکی که‌سێکی عه‌ره‌بی سوننه بووه سه‌ره‌ک وه‌زیر ئایا هه‌مان جۆری کێشه‌ی له‌گه‌ڵ کورددا نابێت ؟ ئایا له‌گه‌ڵ شیعه‌کاندا چۆن ڕه‌فتار ده‌کات؟ وه ده‌شپرسێت سه‌ره‌ک وه‌زیری نوێ ئه‌گه‌ر له هه‌ر لایه‌نێک بێت متمانه چییه که ده‌بێته سه‌ره‌ک وه‌زیری هه‌موو وڵاته‌که نه‌ک سه‌ره‌ک وه‌زیر بۆ ته‌نها لایه‌نه‌که‌ی خۆی.\nله میانه‌ی وتووێژه‌که‌یدا له‌گه‌ڵ به‌ڵێن ساڵح، کۆڕاڵ نوری ئاماژه‌ش به‌وه ده‌کات کاربه‌ده‌ستانی عێراقی هێنده‌ی ئه‌وه‌ی وابه‌سته‌ن به وڵاتانی ده‌ره‌وه و وڵاتانی هه‌رێمه‌که، هیچ وابه‌سته‌ییه‌کیان تیادا به‌دی ناکرێت بۆ نیشتیمانی خۆیان که پێی ده‌ڵێن عێراق.\nوتووێژ له‌گه‌ڵ کۆڕاڵ نوری


ئەندامێکی حیزبی دێموکرات لە شاری سەقز کۆچی دوایی کرد\n10:28 - 24 خەزەڵوەر 2721\n''عومەر موعەللا" ناسراو بە ''عومەر سماقڵوویی'' ئەندامی حیزبی دێموکراتی کوردستانی ئێران و خەڵکی گوندی ''سماقڵوو''ی سەر بە ناوچەی سەرشیوی سەقز ڕۆژی یەکشەممە ٢٣ی خەزەڵوەری ١٤٠٠ی هەتاوی بەهۆی جڵتەی دڵ لە تەمەنی ٧٢ ساڵیدا کۆچی دوایی کرد .\nکاک "عومەر'' ئەندامێکی نەترس و چالاکی حیزبی دێموکرات بوو کە لە ساڵەکانی ٦۰ی هەتاویدا لە ڕێگای نامەوە و و چەندین جاریش گیانی خۆی خستە مەترسییەوە و پێشمەرگەکانی حیزبی دێموکراتی لە پیلانەکانی دوژمن لە ناوچەکانی سەرشیو و گەورک و ناوشاری سەقز ئاگادار کردبووەوە .\nلە ساڵەکانی ٦۰دا و چەند ڕۆژێک لە پاش شەهیدبوونی پێشمەرگەیەکی حیزبی دێموکراتی کوردستانی ئێران، حیزب ناوبراوی ئەرکدار کردبوو هەتا تەرمی شەهید لەنێو پادگانی سەقز بێنێتە دەرەوە. مامە عومەر زۆر بوێرانە بە تاریکیی شەو چووبووە ئەو بەری سیم خاردارەکان و تەرمی لە خوێن شەڵاڵی شەهیدی لەژێر گڵ هێنابووە دەرەوە و دواتر ڕادەستی حیزبی دێموکراتی کردبوو.\nناوبراو لە خزمەتکردن بە بنەماڵەی پێشمەرگەکان کەسێکی هەڵسووڕ و بەوەفا بوو و هەتا دواساتەکانی ژیانی لەگەڵ پێشمەرگەکانی شاخدا لە پەیوەندیدا بوو و بە ڕێبازی شەهیدان وەفادار مایەوە .\nتەرمی کاک "عومەر موعەللا" لەنێو ئاپۆڕای خەڵکی ''سماقڵوو'' لە ناوچەی سەرشیوی سەقز بە خاکی پیرۆزی کوردستان ئەسپێردرا.


هێزه كوردییه‌كان دوای هه‌ژماركردنه‌وه‌ی ده‌نگه‌كانیش به‌ده‌ست ناچنه ناو هاوپه‌یمانییه‌كه‌وه - ئاوێنه\nئه‌ندامی پێشوی په‌رله‌مانی عێراق له‌فراكسیۆنی گۆران، ئه‌مین به‌كر له‌باره‌ی پێكهێنانی یه‌ك لیستی فراكسیۆنه كوردییه‌كانی به‌غدا له‌دوای راگه‌یاندنی ئه‌نجامی هه‌ژماركردنه‌وه‌ی ده‌نگه‌كان به‌ده‌ست بە‌ئاوێنه‌ی راگه‌یاند بریاردان له‌سه‌ر به‌شداریكردن له‌یه‌ك لیستی بریارێكی سیاسییه ده‌بێت بزوتنه‌وه‌ی گۆران وه‌ڵامی بداته‌وه، به‌ڵام من پێموایه بە‌ئاسانی كورد ناتوانێت له‌چوارچێوه‌ی یه‌ك فراكسیۆن كۆببێته‌وه له‌به‌غدا ئه‌گه‌ر ئه‌نجامی كۆتایی هه‌ژماركردنه‌وه‌ی ده‌نگه‌كانیش به‌ده‌ست رابگه‌یه‌نرێت.\nئه‌و وتی “له‌سه‌ر ئه‌و لایه‌نانه فراكسیۆن دروستناكرێت كه پانا بۆ ساخته‌كردنی ده‌نگی ده‌نگده‌ران ده‌به‌ن، ئێمه هه‌رگیز ناچینه ناو هاوپه‌یمانییه‌ك كه وه‌ك به‌رگریكردن بێت له‌به‌رژه‌وه‌ندییه حزبییه‌كانی یه‌كێتی‌و پارتی، ئه‌و دو حزبە‌باڵاده‌سته‌ی كوردستان هه‌میشه خه‌می سه‌ره‌كییان وه‌رگرتنی پۆست بوه نه‌ك مافه ده‌ستوری‌و نه‌ته‌وه‌ییه‌كانی خه‌ڵكی كوردستان، ده‌پرسم چ پێویست ده‌كات ئێمه‌ی گۆران بچین به‌رگری له‌پۆسته‌كانی یه‌كێتی‌و پارتی بكه‌ین”.\nپێشی وایه له‌سه‌ر بابه‌ته نیشتمانی‌و نه‌ته‌وه‌ییه‌كانی خه‌ڵكی كوردستان، لایه‌نه نارازییه‌كانی كوردستان زۆر دڵسۆزترن له‌یه‌كێتی‌و پارتی، دوپاتیشیده‌كاته‌وه كورد به‌م دۆخه‌یه‌وه ناتوانێت یه‌كریز بێت، ئه‌و وتی “یه‌كریزی له‌سه‌ر ئه‌نجامی ساخته‌كراوو ده‌ستكاریی كراو به‌دینایه‌ت”.\nبه‌ڵام ئه‌ندامی پێشوی په‌رله‌مانی عێراق له‌فراكسیۆنی یه‌كێتی، بورهان موحه‌مه‌د رایده‌گه‌یه‌نێت له‌دوای راگه‌یاندنی ئه‌نجامی كۆتایی جیاكردنه‌وه‌ی ده‌نگه‌كان به‌ده‌ست یه‌كێتی‌و پارتی به‌یه‌كریزی ده‌چنه‌وه به‌غدا، داواش ده‌كات هه‌مو لایه‌نه‌كان له‌پێناو به‌هێزی پێگه‌ی كورد له‌به‌غدا له‌ژێر یه‌ك چه‌تردا كۆببنه‌وه، داواش له‌یه‌كێتی‌و پارتی ده‌كات هه‌وڵه‌كانیان بخه‌نه‌گه‌ر له‌پێناو رازیكردنی لایه‌نه نارازییه‌كان بۆ ئه‌وه‌ی له‌چوار چێوه‌ی فراكسێۆنێكی كوردستانیدا هه‌مویان پێكه‌وه نوێنه‌رایه‌تی خه‌ڵكی كوردستان بكه‌ن، ئه‌و وتی “كێشه‌ی كورد له‌عێراق كێشه‌ی نه‌ته‌وه‌ییه، هه‌مو حزبه‌كانیش به‌بێ جیاوازیی ئه‌م راستیه ده‌زانێت، باش ده‌زانن بونی كورد له‌به‌غدا په‌یوه‌ندی به‌كێشه‌ی حزبایه‌تی له‌كوردستان نیه”.\nئه‌ندامی پێشوی په‌رله‌مانی عێراق له‌فراكسیۆنی پارتی دیموكراتی كوردستان، نه‌جیبە‌نه‌جیب بە‌ئاوێنه‌ی راگه‌یاند یه‌ك لیستی لایه‌نه كوردستانییه‌كان له‌به‌غدا ئه‌وه ئومێدی هه‌مو خه‌ڵكی كوردستانه، ئاماژه به‌وه‌ش ده‌كات یه‌كێتی‌و پارتی وه‌ك دو هێزی كاریگه‌ریی كوردستان لێك نزیك ده‌بنه‌وه به‌ڵام بە‌گومانه له‌لایه‌نه‌كانی دیكه‌ی كوردستان، ئه‌و وتی “من تكا له‌حزبه‌كانی ده‌ره‌وه‌ی یه‌كێتی‌و پارتی ده‌كه‌م له‌پێناو به‌رژه‌وه‌ندییه حزبییه‌كان پرسه نیشتمانییه‌كان فه‌رامۆش نه‌كه‌ن، به‌داخه‌وه من زۆر ئومێدێكم نیه به‌وه‌ی له‌دوای راگه‌یاندنی ئه‌نجامی هه‌ژماركردنه‌وه‌ی ده‌نگه‌كانیش به‌ده‌ست كه داوای لایه‌نه نارازییه‌كانیشه، لایه‌نه‌كان بە‌تایبه‌ت گۆران، كۆمه‌ڵی ئیسلامی، لیسته‌كه‌ی به‌رهه‌م ساڵه‌ح ئاماده‌بن بۆ ئه‌وه‌ی هه‌مو كورد پێكه‌وه بێت له‌به‌غدا”.\nئه‌ندامی پێشوی په‌رله‌مانی عێراق له‌فراكسیۆنی یه‌كگرتوی ئیسلامی كوردستان، د. موسه‌ننا ئه‌مین به‌دوری ده‌زانێت لایه‌نه سیاسییه كوردستانییه‌كان بتوانن له‌چوارچێوه‌ی یه‌ك فراكسیۆنی كوردستانی كۆببنه‌وه، هۆكاره‌كه‌شی ده‌گه‌رێنێته‌وه بۆ ده‌ستكاریكردنی ده‌نگی ده‌نگده‌ران، پێشی وایه دۆخێك له‌كوردستان‌و عێراق خوڵقاوه كه یارمه‌تیده‌ر نیه بۆ لێكنزیككردنه‌وه‌ی لایه‌نه‌كان، هه‌روه‌ها هۆكاری ئه‌و دۆخه‌ی دروستبوه ده‌خاته ئه‌ستۆی ئه‌و لایه‌نانه‌ی هه‌ستاون بە‌ساخته‌كردنی ئه‌نجامی هه‌ڵبژاردنی 12 ی ئایاری ئه‌مساڵی په‌رله‌مانی عێراق، ئه‌و وتی “زۆر كه‌س باش ده‌زانێت من چه‌ند په‌رۆشی یه‌كده‌نگی‌و یه‌كریزی لایه‌نی كوردستانیم له‌به‌رامبه‌ر پێكهاته ئاینی‌و نه‌ته‌وه‌ییه‌كانی تری عێراق، به‌ڵام به‌داخه‌وه ده‌بێت ئه‌وه‌ش بڵێم كورد به‌م د‌وخه‌وه ناتوانێت یه‌كگرتو بێت”.\nنووسراوە لە 2018-07-07 6:10 pm


ویه‌رێو سه‌روو ڕه‌وتوو نه‌سر نویسه‌ی جه هه‌ورامانه‌نه – هەورامان\nیانە ئەدەب و هونەر ویه‌رێو سه‌روو ڕه‌وتوو نه‌سر نویسه‌ی جه هه‌ورامانه‌نه\nجه ساڵه‌کاو 1338 کۆچی ڕۆجیاری تا 1340 جه تارانه‌نه حه‌فته‌نامێو چاپ بیه‌ن به نامۆ “کوردستان”ی و چا حه‌فته‌نامه‌نه لاپه‌ڕێوش به نامۆ “به‌شی هه‌و‌رامی” بیه‌ن و چا لاپه‌ڕه‌نه هه‌واڵه‌کێ ڕۆی به زوانی هه‌ورامی نویسیه‌ینێ که من چێگه‌نه په‌لێو چا حه‌فته‌نامه‌یه منیه‌وره.\nموازۆ پانه‌یچه ئیشاره که‌روو که جیا جه ئا لاپه‌ڕه‌یه که نه‌سری هه‌ورامی بیه‌ن فره‌ته‌روو دلێگێروو حه‌فته‌نامه‌که‌ی شێعرێ هه‌رامیێنێ و باس سه‌روو شاعێره هه‌ورامیه‌کان و دیوانوو فره‌و شاعێره‌کا (هه‌ر حه‌فتێو شێعرێوه) چاگه چاپ کریان که په‌ی نموونه‌ی متاڤۆ به دیوانوو میرزا عه‌بدولقادر پاوه‌یی، دیوانوو مه‌ڵڵا په‌ریشانی، دیوانوو سه‌یدی و دیوانوو مه‌وله‌وی و …. و هه‌ر پاسه داستانه شێعرێ پێسه‌و “شیرین و فه‌رهاد” و … جه هه‌ر شمارێوشه‌نه به‌شێوشا چاپ کریان.( ده‌سوه‌شی په‌ی کاکه عه‌بدوڵڵا حه‌بیبی)\nیۆته‌ر جه کتێبه‌کا که جه کوردسانوو عێراقینه وه‌ڵا بیه‌نه‌و ؛کتێبوو “نوورۆ به‌سه‌ری” نویسه‌و مامۆساو هانە دنی بیه‌ن که چاگه‌نه جه باره‌و باسێ دینیێ وکه‌سایه‌تیێ پێسه‌و پیرشالیاری هه‌ورامی و شێخ شه‌هابه‌دینی زاوه‌ری به وردی و ڕێک و پێک باس کریان. گۆڤاره‌کاو “هۆرامان”ی جه هه‌رمانه‌کاو کاکه نێعمان فایق و کاکه شوان مووسازاده جه شاروو سلێمانی و “ده‌لاقه” ئه‌نجۆمه‌نوو مامۆسابێسارانی و لاپه‌لوو نویسه‌کاوئه‌نجۆمه‌نوو ڕۆجیاری ومه‌جه‌له‌و ته‌مام هه‌ورامی “وانیار”ی جه لاو زانشتگاو کوردسانی جه شاروو سنه‌ی به ئه‌رکوو مه‌رحووم مامۆسا هه‌یاسی و مسیاره‌کاو زانشتگای..\nهه‌رمانه‌و کتێبه‌کاو:مه‌رحووم محه‌مه‌دی مسته‌فازاده- مه‌رحووم باقی سه‌فاری-کوورش ئه‌مینی-هومایون محه‌مه‌دنژاد-ئۆمید حه‌بیبی-فه‌رشید شه‌ریفی-سوبحان ئه‌مینی-ڕه‌ئوف مه‌حموودپوور-نه‌شمیل مه‌حموودی-فه‌تحوڵڵا ڕه‌زایی و…. که به ئاوه‌ز یانه‌و کتێبوو هه‌ورامانیشا ڕازناوه و تاواناشا نه‌سری هه‌ورامی ئاویاری که‌را.\nشازاده‌وه‌شڵه-قه‌ڵاوحه‌یوانا(کوورش ئه‌مینی)- زوانی هۆرامی ودنیای مودێڕن-نامه نویسته‌ی به زوانی هۆرامی-زوانۆ ژیوای (مه‌رحووم محه‌مه‌دی مسته‌فازاده)-زارا به هۆرامی-کێ په‌نیره‌کێش وڵاونانی-سیاوڵه ماساوی(سۆبحان ئه‌مینی)- سه‌فه‌ره‌کێ گالیوێری(هومایون محه‌مه‌دنژاد)-تارمایێ بۆگه‌نێ-داستانه‌و ده‌سکێشێوه-داستانه‌ی ناته‌مامه-هه‌ناسێوه تا یاوای(فه‌رشید شه‌ریفی)-هه‌ناسێو په‌ی پڕای (ئۆمید حه‌بیبی)-ماساوه سیاوڵێ(نه‌شمیل مه‌حموودی)-ئه‌فسانه‌ی هه‌ورامان(باقی سه‌فاری)-قه‌ڵاو کناچێ(ڕه‌ئوف مه‌حموودپوور)خه‌رمانو ڕازا-واته‌و زانایا(فه‌تحوڵڵا ڕزایی)و….)\nبه واته‌و کاکه”ئێبراهیم شه‌مس″ی:نویسه‌ره گه‌وره‌کێما مه‌رحووم محه‌مه‌د مسته‌فازاده،مه‌رحووم باقی سه‌فاری،کوورشی ئه‌مینی،سبحان ئه‌مینی،ئۆمید حه‌بیبی ،فه‌ره‌شید شه‌ریفی،ڕه‌ئووف مه‌حموودپوور، هۆمایون محه‌مه‌دنژاد ئی ئازیزێ ماناشا دا به نه‌سری هه‌ورامی و به کتیبخانه‌و هه‌ورامانی.\nنویسیای وەڵین به‌ق و سه‌یاد٘\nنویسیای دمایین بە ڵگە نامەکێ ھەورامانی


راپۆرت – پەڕە 127 – Knwe.org\nسەرەکی » راپۆرت (پەڕە 127)\nداعش نەوەیەك منداڵی بێناسنامە بەجێدەهێڵێت\n16/11/2017\tراپۆرت سەرنج جێ بهێڵە\nناسنامەی ڕێكخراوی دەوڵەتی ئیسلامی لە عیراق و شام (داعش) بۆ زۆرینە ئاشكرایە، بەڵام ناسنامەی دەیان منداڵی چەكدارانی ئەو ڕێكخراوە لە عیراق بەلێڵی ماوەتەوە و ئەو منداڵانە و دایكیشیان ڕوبەڕوی چارەنوسێكی نادیار دەكاتەوە. بەپێی راپۆرتی سایتی كەركوك ناو، حەلاوە عومەر (28ساڵ) ئاوارەیەكی قەزای حەویجەیە و لەنێو خێمەیەكدا بە دیار دوو منداڵەكەیەوە دانیشتووە و بیر لە چارەنووسیان دەكاتەوە. چیرۆكی نەهامەتییەكانی حەلاوە ئەو ...\nهه‌ڵمه‌تی پاکسازی یان چاکسازی؟\n12/11/2017\tئاماده‌کردنی : ئه‌رده‌ڵان عه‌بدوڵڵا, راپۆرت سەرنج جێ بهێڵە\nهه‌فته‌ی پێشوو دیسانه‌وه هه‌واڵه‌کانی نیوه‌شه‌وی سعودیه، جیهانی تووشی شۆککرد، کاتێک به‌یه‌کجار، هه‌رچی سیمبۆڵی سیاسیی و بازرگانی و ئیعلامی سعودیەیە، هه‌موویان گیران و تۆمه‌تی گه‌نده‌ڵیشیان خرایه پاڵ. ئه‌وکه‌سانه‌ی که‌ناویان له‌لیسته‌که‌دا هه‌بوو، نه‌ک له سعودیه بگره له‌ته‌واوی جیهاندا، خاوه‌نی سومه‌عه‌یه‌کی گه‌وره‌بوون له‌سەرو‌هه‌مووشیانه‌وه، میر وه‌لید بن ته‌ڵال که‌به‌یەكێک له پیاوە ناسراوه‌کانی سعودیه داده‌نرێت و بازرگانێکی گه‌وره‌ی جیهانیشه‌و خاوه‌نی ملیاره‌ها دۆلاره. هەر لەهەمانکاتیشدا سعودیە ...\nبراكان، له هیواوه بۆ دیداری یه‌كتر\n12/11/2017\tراپۆرت سەرنج جێ بهێڵە\nئاماده‌كردنی: ماریا لۆندبێری وێنه‌گر: لاسێ ئیدوارتز رۆژنامه‌ی (بوهوس لێنینگێن)ی سویدی، له راپۆرته هه‌واڵێكدا، له‌گه‌ڵ دوو برا به ناوه‌كانی عه‌لی و به‌هادین محه‌مه‌د عه‌بدولڕه‌حمان، به‌ڕێوه‌به‌ری گشتی كاروباری شه‌هیدان و ئه‌نفالكراوانی سلێمانی، له‌سه‌ر ژیانی تایبه‌تی هه‌ردوو براكه ده‌كۆڵێته‌وه، كه ماوه‌ی (17) ساڵه له یه‌كتری دوورن، هاوكات هه‌ڵوێسته‌یه‌ك له‌سه‌ر تێكۆشانی به‌ڕێز سه‌رۆك مام جه‌لال و كاره‌ساتی ئه‌نفال و كیمیابارانی كوردستان ده‌كات. ده‌قی ڕاپۆرته‌كه: ...\nگرفتی ئاسایشی عیراق‌و قه‌یرانی حه‌شدی شه‌عبی\n11/11/2017\tراپۆرت سەرنج جێ بهێڵە\nبیڤرلی میلتۆن ئێدواردز – ئه‌لێكساندر برامه‌ر و: كورده‌وان محه‌مه‌د سه‌عید دوای نزیكه‌ی ساڵێك له دانانی یاسایه‌ك بۆ جێكردنه‌وه‌ی حه‌شدی شه‌عبی له‌ناو ده‌زگا ئه‌منییه‌كانی عیراقدا، ئێستا نیوه‌ی هێزه ئه‌منییه‌كان پێك ده‌هێنێت كه به ناو له ژێر كۆنترۆڵی حكومه‌تدایه. ساڵی 2014 هێزه‌كانی حه‌شدی شه‌عبی كه له زۆرینه‌ی شیعه پێكهاتووه، یه‌كێك بوو له‌و هێزه گرنگانه‌ی رێگه‌یان له داعش گرت‌و نه‌یانهێشت به‌ره‌و به‌غدا بچێت، ...\n10/11/2017\tراپۆرت, راپۆرتی، ته‌ها عه‌بدوڵلا سەرنج جێ بهێڵە\n10/11/2017\tئامادەکردنی:بورهان ئەمین, راپۆرت سەرنج جێ بهێڵە\n10/11/2017\tراپۆرت سەرنج جێ بهێڵە\n08/11/2017\tئامادەکردنی:بورهان ئەمین, راپۆرت سەرنج جێ بهێڵە\n08/11/2017\tراپۆرت سەرنج جێ بهێڵە\n07/11/2017\tئاماده‌کردنی : ئه‌رده‌ڵان عه‌بدوڵڵا, راپۆرت سەرنج جێ بهێڵە\nلاپەرە 127 لە 132« سەرەتا...100110120«125126127128129\t»\t130...کۆتا »


یەکەم خەریتەی "3 رەهەندی/ 3D"ـی لەپێکهاتەی ڤایرۆسی کۆرۆنا بەرهەم هات+وێنە\n20/2/2020 02:45 PM\nتوێژەران دەسکەوتیکی گەورەیان بۆ بەرهەمهێنانی ڤاکسینی ڤایرۆسی کۆرۆنا دەستەبەر کردووە و یەکەم خەریتەی سێ رەهەندی وەرگری ئەم ڤایرۆسەیان بەرهەمهێناوە.\nتوێژەران لەکاتی نەخشەهەڵگرتنەوەی 3 رەهەندیی لەم ڤایرۆسە خەجتیان خستە سەر بەشێک بەناوی "spike protein". ڤایرۆسی کۆرۆنا بەهۆی ئەم پرۆتینەوە ئەڕواتە ناو خانەکانی جەستەی مرۆڤ و بڵاو ئەبێتەوە؛ کەوابوو بوونەکەی بۆ ژیانی ئەم ڤایرۆسە زۆر گرنگە.\nزانایانی زانکۆی تەکساس بە کەڵک وەرگرتن لە پرۆژەی جینەتیکیی ڤایرۆسی کۆرۆنا کە مانگی رابردوو لەلاین توێژەرانی چینییەوە بڵاوکرایەوە، نموونەی وەرگری ئەم ڤایرۆسەیان بەرهەم هێنا و بە یارمەتی مایکرۆسکۆپێکی تایبەت خەریتەیەکیان لە پێکهاتەکەی دروست کرد.\nتوێژەران باس لەوە ئەکەن کە ڤایرۆسی کۆرۆنا سەرەڕای هاوشێوەیی لەگەڵ "کۆرۆناڤایرۆسی سارس"، بە هێزێکی زیاترەوە خۆی ئەخاته پاڵ خانەکانی جەستەی مرۆڤ و "ئەنتی-بادی"ـیەکان ڤایرۆسی سارس ناتوانن لەناوی ببەن.\nبەگوتەی ئەم توێژەرانه دروستکردنی خەریتەی 3 رەهەندی لە وەرگری ئەم ڤایرۆسە کە ناوی "SARS-CoV-2"ـە، یەکەم هەنگاوە بۆ خێرایی بەخشین بە رەوتی دیزاین و پەرەپێدانی ڤاکسینی ئەم ڤایرۆسە مەرگهێنەرە.\nڤایرۆسی کۆرۆنا لەماوەی کەمتر لە دوو مانگدا 70 هەزار کەسی تووش کردووە و بەهۆیەوە زیاتر لە 2هەزار کەس بوونەتە قوربانی. ئەم کارەساته زیانێکی زۆری بە پێکهاتەی ئابووریی چین و وڵاتی دیکە گەیاندووە.\nرێکخراوی جیهانیی تەندروستی لە کۆتاییەکانی مانگی رابردوودا بەهۆی سەرهەڵدان و پەرەسەندنی ئەم ڤایرۆسەوە، "دۆخی نائاسایی" راگەیاند و چەند هەفتە دواتر و هاوکات لەگەڵ راگەیاندنی ناوی فەرمیی ئەم ڤایرۆسە، گوتی: دروست کردنی ڤاکسینی ڤایرۆسی کۆرۆنا 18 مانگ ئەخایەنێت.


سه‌رجه‌م کورتکراوه‌کانی کیبۆردی کۆمپیوته‌ر - Yeane.Org ماڵپەری یانی\nدوگمه‌ی لۆگۆی ویندۆز بۆ كردنه‌وه‌ی لیستی start له ویندۆزدا .\nلۆگۆی ویندۆز + F بۆ كردنه‌وه‌ی كرداری گه‌ڕان له ویندۆزدا .\nلۆگۆی ویندۆز + E بۆ كردنه‌وه‌ی په‌ڕهه‌ڵده‌ره‌وه‌كانی مه‌له‌فه‌كان .\nلۆگۆی ویندۆز + M بۆ دابه‌زاندنی گشت به‌رنامه‌كان بۆ سه‌ر لیستی تاسك باڕ وه وه‌دیارخستنی رووبه‌ری شاشه .\nلۆگۆی ویندۆز + R وه‌دیارخستنی كارپێكردنی فه‌رمانه‌كانی DOS .\nلۆگۆی ویندۆز + F1 هه‌ڵده‌سێ به‌كردنه‌وه‌ی ده‌لیلی ڕێنماییه‌كانی به‌كارهێنانی كۆمپیوته‌ر .\nلۆگۆی ویندۆز + BREAK وه دیارخستنی تایبه‌تمه‌ندییه‌كانی سیسته‌م و ئامێر .\nALT + F4 داخستنی به‌رنامه كراوه‌كان یاخود داخستنی كارپێكردنی كۆمپیوته‌ر .\nALT + TAB گواستنه‌وه له نێوان به‌رنامه كراوه‌كان .\nALT + Space كردنه‌وه‌ی لیستی ده‌ست به‌سه‌رداگرتنی به‌رنامه كراوه‌كان وه‌كو داخستنیان یاخود گواستنه‌وه‌یان .\nALT + ESC گواستنه‌وه‌ی خیرا له‌نێوان به‌رنامه كراوه‌كان .\nCTRL + C كۆپیكردنی مه‌له‌ف یاخود وێنه یاخود دێڕێكی دیاریكراو .\nCTRL + X بڕینی مه‌له‌فێك یاخود نووسینێك وه له‌دواییدا گواستنه‌وه‌ی بۆ شوێنێكی تر .\nCTRL + V دانانه‌وه‌ی ئه‌و شته‌ی كۆپی كراوه یاخود براوه .\nCTRL + INSERT كۆپیكردنی به‌شێكی سه‌ره‌كی .\nSHIFT + INSERT دانانه‌وه‌ی به‌شه كۆپیكراوه‌كه .\nCTRL + N كردنه‌وه‌ی لاپه‌ڕه‌یه‌كی تازه .\nCTRL + W داخستنی به‌رنامه‌ی كراوه .\nCTRL + A دیاریكردنی گشتی له‌یه‌ك شوێندا .\nCTRL + P پرێنت كردنی دۆكۆمێنتێك له‌هه‌ر به‌رنامه‌یه‌كدا بێت .\nCTRL + S پاراستنی مه‌له‌فه‌كه له‌هه‌ر به‌رنامه‌یه‌كدا بێت .\nCTRL + O كردنه‌وه‌ی مه‌له‌فێكی خه‌زن كراو له‌هه‌ر به‌رنامه‌یه‌كدا .\nCTRL + F بۆ وه‌دیارخستنی په‌نجه‌ره‌ی گه‌ڕان .\nCTRL + Z گه‌ڕانه‌وه بۆ دوایین هه‌نگاو له‌هه‌ر به‌رنامه‌یه‌كدا .\nCTRL + Y بۆ پێشڤه‌چوون بۆ هه‌نگاوی پێشه‌وه له‌هه‌ر به‌رنامه‌یه‌كدا بێت .\nكورتكراوه‌كانی تایبه‌ت به په‌ڕهه‌ڵده‌ره‌وه‌ی ئینته‌رنێت\nF5 دووباره باركردنه‌وه‌ی لاپه‌ره‌كه ( زیندووكردنه‌وه‌ی په‌ڕه‌كه ) .\nF4 پیشاندانی ئه‌و ناونیشانانه‌ی كه پێشتر سه‌ردانت كردوون .\nF6 بۆ دیاریكردنی ناونیشان له شوینی نووسینیدا .\nF11 بۆ كردنه‌وه‌ی لاپه‌ڕه‌كه پڕ به شاشه وه گه‌ڕانه‌وه بۆ باری پێشوو .\nALT + دوگمه‌ی تیره‌ی لای چه‌پ گه‌ڕانه‌وه بۆ په‌ڕه‌ی پێشوو .\nALT + دوگمه‌ی تیره‌ی لای ڕاست به‌ره‌و پێشچوونی په‌ره‌یه‌ك كه كرداری گه‌رانه‌وه‌ی بۆ كراوه .\nCTRL + TAB گواستنه‌وه له‌نێوان لاپه‌ره كراوه‌كان .\nALT + D بۆ گواستنه‌وه‌ی ماوس بۆ نێو شریتی نووسینی ناونیشانه‌كان .\nENTER چوون بۆ ناویشانی دیاریكراو ئه‌گه‌ر كارسه‌ری ماوس له‌نێو لیستی نووسینی ناویشان بێت .\nESC بۆ وه‌ستانی كرداری باركردنی لاپه‌ره‌كه .\nHOME ڕؤیشتن بۆ سه‌ره‌تای په‌ڕه‌ی به‌رده‌ست .\nEND ڕۆیشتن بۆ كۆتایی په‌ڕه‌ی به‌رده‌ست .\nPAGE UP چوون بۆ سه‌ره‌وه‌ی لاپه‌ره‌كه زۆر به‌خێرا .\nPAGE DOWN چوون بۆ خواره‌وه‌ی لاپه‌ڕه‌كه زۆر به‌خێرا .\nSPACE دابه‌زین بۆ خواره‌وه‌ی لاپه‌ڕه‌كه به‌پێی چه‌ند دێڕێكی لاپه‌ره‌كه .\nBACKSPACE ڕێگایه‌كی خێرا بۆ گه‌ڕانه‌وه بۆ لاپه‌ره‌ی پێشوو .\nTAB گواستنه‌وه له‌نێوان لینكی سایته‌كه .\nSHIFT + TAB گواستنه‌وه‌ی پیچه‌وانه له‌نێوان لینكی سایته‌كه .\nتیره‌ی سه‌روو چوون بۆ سه‌رووی لاپه‌ره‌كه به خێراییه‌كی سروشتی .\nتیره‌ی خواروو چوون بۆ خواره‌وه‌ی لاپه‌ره‌كه به خیراییه‌كی سروشتی .\nدوگمه‌ی لیست وه دیارخستنی لیستی فه‌رمانه‌كان له‌سه‌ر لاپه‌ره‌یه‌ك یاخود لینكێك .\nSHIFT + F10 وه دیراخستنی لیستی فه‌رمانه‌كان .\nCTRL + ENTER هه‌ڵده‌سێ به زیادكردنی wwwو .com له سه‌ره‌تاو كۆتایی ناونیشانه‌كان .\nCTRL + B هه‌ڵده‌سێ به پیشاندانی لیستی په‌سه‌نكراوه‌كان .\nCTRL + D هه‌ڵده‌سێ به زیادكردنی ناونیشانی سایته‌كه بۆ نێو لیستی په‌سه‌نكراوه‌كان .\nCTRL + H بۆ كردنه‌وه‌ی مه‌له‌فی زاكیره كه هه‌ڵساوه به خه‌زن كردنی ئه‌و ناونیشانانه‌ی كه سه‌ردانت كردوون .\nCTRL + L وه دیارخستنی په‌نجه‌ره‌ی كردنه‌وه‌ی سایتێك یاخود مه‌له‌فێكی تازه .\nCTRL + O وه دیارخستنی په‌نجه‌ره‌ی كردنه‌وه‌ی سایتێك یاخود مه‌له‌فێكی تازه. ..\nCTRL + N كردنه‌وه‌ی لاپه‌ره‌یه‌كی نوێبۆ په‌ڕهه‌ڵده‌ره‌وه‌كه .\nCTRL + P بۆ پرینت كردنی لاپه‌ره‌ی سایته‌كه یاخود چه‌ند دێڕێكی دیاریكراو یاخود وێنه .\nCTRL + S بۆ پاراستنی لاپه‌ره‌ی سایته‌كه بۆ نێو ئامێره‌كه .\nCTRL + W داخستنی په‌نجه‌ره‌ی په‌ڕهه‌ڵده‌ره‌وه‌ی ئێستا.\nCTRL + B گۆڕینی نووسین بۆ خه‌تێكی ئه‌ستوور و پان .\nCTRL + I گۆرینی نووسین بۆ شێوه‌یه‌كی لار .\nCTRL + U دانانی خه‌تێك به‌ژێر نووسینه دیاریكراوه‌كه .\nCTRL + D دیارخستنی شاشه‌ی گونجاندنی شێوه فۆنته‌كان .\nCTRL + E ناوه‌ڕاست كردنی نووسینه دیاریكراوه‌كه .\nCTRL + J گونجاندنی دێڕه‌كان له‌گه‌ڵ لێواری لاپه‌ڕه‌كان .\nCTRL + L گۆڕینی ده‌ستپێكردنی نووسین له‌لای چه‌په‌وه .\nCTRL + SHIFT ڕاسته گۆڕینی ده‌ستپێكردنی نووسین له‌لای ڕاسته‌وه .\nCTRL + SHIFT چه‌په گۆڕینی نووسین بۆ لای چه‌پ .\nCTRL + D كردنه‌وه‌ی شاشه‌ی گونجاندنی فۆنته‌كان .\nCTRL + R گۆڕینی نووسین بۆ لای ڕاست .\nSHIFT+ Alt گۆرینی زمانی نووسین له ئینگلیزیه‌وه بۆ عه‌ره‌بی وه به پێچه‌وانه‌شه‌وه .\nSHIFT + END دیاریكردنی دێڕی نووسین له شوێنی ماوسه‌وه تا كۆتایی دێڕه‌كه .\nSHIFT + Home دیاریكردنی دێڕی نووسین له شوێنی ماوسه‌وه تا سه‌ره‌تای دێڕه‌كه. .\nSHIFT + تیره‌كان دیاریكردنی دێڕی نووسین له شوێنی ماوسه‌وه به‌پێی ئاڕاسته‌ی تیره‌كان .\nلۆگۆی ویندۆز + دوگمه‌ی لیست كردنه‌وه‌ی لیستی فه‌رمانه‌كان كه ده‌توانین چه‌ندین كردار جێ به‌جێ بكه‌ین به‌سه‌ر نووسینه سلێكت كراوه‌كان .\nCTRL + C بۆ له‌به‌رگرتنه‌وه‌ی نووسین یاخود وێنه .\nCTRL + X بۆ بڕینی نووسینێك یاخود وینه‌یه‌ك بۆ گواستنه‌وه‌ی بۆ شوێنیكی تر .\nCTRL + V هه‌ڵده‌سێ به دانانه‌وه‌ی نووسینه له‌به‌رگیراوه‌كه یاخود بڕاوه‌كه ,\nCTRL + A دیاریكردنی گشتی نووسینه‌كه .\nCTRL + M جووڵاندنی هامشی نووسین كه‌مێك به‌لای چه‌پ .\nSHIFT + TAB جووڵاندنی هامشی نووسین كه‌مێك به‌لای ڕاست .\nCTRL + P چاپ كردنی مه‌له‌ف .\nCTRL + S پاراستنی مه‌له‌ف .\nCTRL + F گه‌ڕان له‌نێو دۆكیۆمێنته‌كه .\nCTRL + H گۆڕینی ووشه‌یه‌ك به ووشه‌یه‌كی تر .\nCTRL + Z گه‌ڕانه‌وه‌ی یه‌ك هه‌نگاو له كۆتا گۆڕانكاری كردن .\nCTRL + Y به‌ره‌و پێشه‌وه‌چوون یه‌ك هه‌نگاو له‌گه‌ڕانه‌وه‌ی گۆڕانكاریه‌كان .\nCTRL + دوگمه‌ی پیتی ( ج ) بچوككردنه‌وه‌ی قه‌باره‌ی فۆنتی نووسین .\nCTRL + دوگمه‌ی پیتی ( د ) گه‌وره‌كردنی قه‌باره‌ی فۆنتی نووسی .


هێزه‌كانی عێراق 3 كه‌س ده‌ستگیرده‌كه‌ن له به‌غدا به‌تاوانی تیرۆریزم\nهێزه‌كانی عێراق سێ چه‌كداری "ده‌وڵه‌تی ئیسلامی" (داعش) ده‌ستگیرده‌كه‌ن له به‌غدا له میانه‌ی چه‌ند ئۆپه‌راسیۆنێكی جیاوازدا كه شه‌وی یه‌كشه‌ممه (13 ئایار) و به‌ره‌به‌یانی دووشه‌ممه ئه‌نجامدران، وه‌زاره‌تی ناوخۆ رایگه‌یاند.\nوته‌بێژی وه‌زاره‌ته‌كه، عه‌مید سه‌عد مه‌عه‌ن، به دیارونای وت: "هێزه‌كانی پۆلیس، سوپا و ئاژانسی دژه‌تیرۆر دوو ئۆپه‌راسیۆنی جیاوازیان له 24 كاتژمێری رابردوودا ئه‌نجامدا له خۆرئاوا و ناوه‌ندی به‌غدا."\nوتی سێ پیاوان ده‌ستگیركرد كه داواكراوبوون به‌تاوانی تیرۆریستی و په‌یوه‌ندییان به داعش و تێوه‌گلانیان له كوشتنی هاوڵاتیان و كارمه‌ندی پۆلیسه‌وه.\nوتیشی: ”چه‌ندین چه‌ك و ته‌قه‌مه‌نی و فیشه‌ك دۆزرانه‌وه له شوێنه‌كه‌یان و ده‌ستیانبه‌سه‌رداگیرا. “\nلایه‌نه ئه‌منییه‌كان 3 چه‌كداری داعش ده‌ستگیرده‌كه‌ن له كه‌ركوك\nهێزه عێراقییه‌كان 2 چه‌كداری داعش ده‌ستگیرده‌كه‌ن له به‌غدا\nهێزه‌كانی عێراق 3 شانه‌ی داعش ده‌ستگیرده‌كه‌ن له باكووری به‌غداد


ئەمە یەکەمجار نیە خۆپیشاندان لە ھەرێمی کوردستان ئەنجام بدرێت! ھەرجارەو بە ھۆکارێک و لە شوێن یان چەند شوێنێک بۆ مەبەستێک یان چەند خواستێکی سنوردار و دیاریکراو ھەندێجاریش بەھاندانی لایەنێک یاخود چەند لایەنێکی ھەندێ جاریش خۆرسکانە خۆپیشاندان سەریھەڵداوە، ئەمجارەیان خۆپیشاندان _ ئەگەر بەشێوەیەکی ڕێژەییش بێت _ بەراورد بە ڕابردوو لەچەند ڕویەکەوە جیاوازی ھەیە، ئەو جیاوازیانەش لەسەر چەند ئاستێک ھەستیان پێ دەکرێت:\nیەکەم: بەشداربوانی خۆپیشاندان: لەگەڵ ئەوەی ھەمیشە خەڵک لە پێشەوەی خۆپیشاندانە، بەڵام مەرج نیە ھەر خۆی بێت لە پشت خۆپیشاندانەوە، زۆرجارھێزێ یان چەند ھێزێکی سیاسی بۆ مەرامێکی تایبەتی لەبارەی پرسێکی دیاریکراوەوە توێژ یان چین یان بەشێکی کومەڵگا دەجوڵێنن، بەڵام ئەم خۆپیشاندانەی ئێستا سەریھەڵداوە، خواستەکانیان فراوانە بەقەد جۆراوجۆری چین و توێژە بەشداربووەکانی ناوی، لەگەڵ ئەوەشدا ھیچ ھێزێکی سیاسی نەیتوانیەوە ببێتە بەشێک لەو پرۆسەیەو ئەگەر ھێزێکش پاڵپشتی جوڵانەوەکەی کردبێت پاڵپشتییەکی شەرمنانە بووە، سوتاندنی بارەگای پێنج ھێزە سەرەکییەکەی ھەرێم گەواھی بەشێک لەو ڕاستیەن، ئەگەر بەشێک لە بەرپرسانیش بەشداربوبێت ئەوا لەسەر ئاستی تاک بووەو نەچوەتە چوارچێوەی سیاسەتی پارتەکانیانەوە، ھەڵبەت ئەم قسەیەی من بۆ ئەم ساتە ڕاستە کە سەرەتای دەستپێکردنی خۆپیشاندانەکانە، بۆیە ئەگەر لە چەند ڕۆژی ئایندە ھێزێکی سیاسی چووە پاڵی مانای ئەوە نیە لە جەوھەری خۆرسکی ئەم ناڕەزاییەتییانە کەم دەکاتەوە.\nدووەم: ھۆکارەکانی خۆپیشاندان: ئەمجارە تاکە ھۆکارێک نەبووەتە ھۆی خۆپیشاندان، داواکارییەکانیش زۆرتر و زیاترن لە داواکارییەک، جاران ئەگەر خۆپیشاندانێک بکرایە، ڕەنگە بۆ ئاو، کار، کارەبا، سوتەمەنی، دامەزراندن، موچە، چاکسازی لە بوارێکدا یان بابەتێکی دیاریکراوی سیاسی یان بۆ دوان لەو بابەتانە بووە، بەڵام ئەمجارەیان بۆ ئاو و کار و کارەباو سوتەمەنی و دامەزراندن و موچە و گۆڕانکاری سیاسیە پێکەوە، سەرباری ئەوەی کە ھیچ یەکێک لەو بابەتانە وەکو پێویست نیە، باردۆخی ھێزە چەکدارەکانیش لە حاڵێکی باشدا نیە، تا دەسەڵاتی سیاسی بتوانێت جوڵانەوەکان دابمرکێنێتەوە، بۆیە ئەگەری لێکترازانی ئەو ھێزانەش مەترسیەکی گەورەیە کە دەبێت حسابی بۆ بکرێت.\nسێیەم: خواستی خۆپیشاندەران: ڕەنگە بەدرێژایی ٢٦ ساڵی ڕابردوو زیاتر لە دەیان خۆپیشاندان و ناڕەزایی لە ھەرێمی کوردستان سەری ھەڵدابێت، بەڵام خواست و داواکاری خۆپیشاندەرانی ئەمجارە تەواو ئاستی بەرزبووەتەوە لەچاو ھەڵبژاردنەکانی پێشوو بە خۆپیشاندانەکانی ١٧ی شوباتیشەوە، ئەگەر لە ڕابردوودا داواکاری بۆ چاکسازی سیاسی و ئیداری و دابینکردنی مافە سەرەتاییەکانی ژیان و پێداویستییە خزمەتگوزارییەکانی وەک ئاوو کارەباو سوتەمەنی...ھتد بوبێت، ئێستا ئاستی سەقفی داواکارییەکان بەرزبووەتەوە بۆ گۆڕانکاری سەرلەبەری ژیان چ لە ڕوی سیاسی و ئابوری و یاسایی...ھتد، بۆیە دەکرێت بوترێت ئەم داواکارییانەی ئێسا خۆپیشاندەران ھەیانە داواکاری ڕیشەیین.\nچوارەم: ناوچەی خۆپیشاندەران: لەگەڵ ئەوەی ئەمجارە زۆنی خۆپیشاندان فراوانترە لە بەشێک لە خۆپیشاندانەکانی ڕابردوو، بەڵام لە ڕوی ناوچەوە _مەبەستم ناوچەی سەوز و زەردە_ جیاوازییەکی ئەوتۆ نیە لە نێوان ئەم خۆپیشاندانەو خۆپیشاندانەکانی ڕابردوو، بەڵام مانای ئەوە نیە دۆخی گوزەرانی ھاوڵاتیانی ئەو سنورەی خۆپیشاندانی تێدا ئەنجام دەدرێت خراپترە لەو سنورەی خۆپیشاندانی تێدا ئەنجام نادرێت، چونکە سروشتی ئەو ناوچەیە چ لەڕووی ئەو ھێزەی حوکمی تێدا دەکات لەلایەک و کاریگەری ئەو چەپاندنەی لە دوو دەیەی ڕابردوو بەسەریاندا ھێندراوە لەلایەکی دیکەوە، کاریگەری گەورەی بەجێھێشتووە، بەڵام مانای ئەوە ناگەیەنێت بەوجۆرە بەردەوام دەبێت! بەڵکو لەسەر کات وەستاوە، بەڵکو پێویستی بە دەرچەیەکە بۆ دەرچونی ئەو ناڕەزاییانەی لە دەرونی ھاوڵاتاینی ئەوێ پەنگیان خواردووەتەوە.\nپێنجەم: ئەگەرەکانی دامرکانەوە: لە خاڵەکانی پێشو ئاماژمان بەوە کرد کە تەنھا ھۆکارێک نەبووە بەھۆی سەھەڵدانی خۆپیشاندان وەک چۆن وتمان ئەمە خۆپیشاندانی چینێکی دیاریکراو نیە بۆ مەبەستێکی بچوک، ھێزێکی سیاسیش ڕاستەوخۆ بەشێک نەبوون لە سەرەتاکەی بەڵکو تاڕادەیەکی زۆر خۆرسکانەیەو داواکارییەکانیش بەجۆرێکن دەسەڵاتدارانیش ناتوانن بەڕەوای نەزانن، بێگومان دەسەڵاتیش تواناکانی بەھەر ھۆکارێک بێت لەتوانایدا نیە خۆپیشاندان قایل بکات، بۆیە ئەگەر گۆڕانکاری گەورە ڕوونەدات دۆخەکە ڕوو لە دامرکانەوە ناکات، خۆ ئەگەر بە زەبری ھێزیش خۆپیشاندەران لە ئێستادا سەرکوت بکەن، ئەوا کە کاتێکی ترو لە شوێنێکی ترو بەشێوازێکی تر و ڕەنگە توندتریش سەرھەڵبداتەوە.\n9 مانگ پێشتر - Dec 25 2017 7:23PM


9 كه‌سی دیكه له هه‌رێمی كوردستان به‌هۆی كۆرۆنا گیانیان له‌ده‌ستدا - Hekar.net : Hekar.net\nگەلى كورد و بە دەستهێنانی مافی رەوایی سەربەخۆیی لە عێراقدا.. Rebwar Shwani -\nسەد ساڵ پشتی پەیمانا سێڤەرێ . . .علی عونی -\nدەمێ لێك دووركەفتنێ یە نەك خۆپیشاندانا /دلڤین شەمال -\nپاراستنی گیانله‌به‌ران و بوونه‌وه‌ره‌كان!سلام كریم سیدان -\nكوردانی تاراوگە بەبۆنەی یادی سەد ساڵەی سیڤەر نامەیەكیان ئاراستەی سەرۆكی فەرەنسا كردووە -\nباری دەروونی شوێنکەوتووانی ئێستای ئیرهابی فکری /سوورە مەرگەیی -\nگەنجێ لێهاتی ئیدریس نێچیرڤان بارزانی ڕێز ل مالباتا هوزانڤانێ مەزن مەلا خەلیل مشەختی گرت/نڤیسینا شڤان غازی -\nل ناحیا گردەسێن یا سەر ب قەزایا ئاکرێ ڤە هەلەمەتەکا هوشیاریێ هاتەراگەهاندن.. هکارنت ــــ شیراز چاربۆتی -\nگومان.. نوسین ـــ لانە محمد علی حافز چالاکوان\nنێچيرڤان بارزانى فه‌رمانى هه‌رێمى بۆ پۆستێكى باڵا واژۆ کرد / لێدوان عەبدولرەحمان\nپرا دەلال ب چەندین ناڤێن جودا دهێتە نیاسین هکارنت:دێچین دوسکی\nگەلى كورد و بە دەستهێنانی مافی رەوایی سەربەخۆیی لە عێراقدا.. Rebwar Shwani\nپارێزگاری دهۆک: بۆ دروستکردنی دووبەرەکی لێدوانی ناڕاست بە ناوی منەوە بڵاودەکرێتەوە / بڕیار كۆیی\nماڵی ئێزدیان لەسەر چیای شەنگال لە دژی پەكەكە خۆپیشاندانێكیان ئەنجامدا\nسەد ساڵ پشتی پەیمانا سێڤەرێ . . .علی عونی\nدەمێ لێك دووركەفتنێ یە نەك خۆپیشاندانا /دلڤین شەمال\nالأرشيف اختر شهر أغسطس 2020 (115) يوليو 2020 (475) يونيو 2020 (500) مايو 2020 (513) أبريل 2020 (401) مارس 2020 (351) فبراير 2020 (349) يناير 2020 (374) ديسمبر 2019 (286) نوفمبر 2019 (207) أكتوبر 2019 (280) سبتمبر 2019 (327) أغسطس 2019 (260) يوليو 2019 (324) يونيو 2019 (331) مايو 2019 (300) أبريل 2019 (223) مارس 2019 (238) فبراير 2019 (263) يناير 2019 (266) ديسمبر 2018 (320) نوفمبر 2018 (327) أكتوبر 2018 (393) سبتمبر 2018 (342) أغسطس 2018 (347) يوليو 2018 (294) يونيو 2018 (187) مايو 2018 (303) أبريل 2018 (322) مارس 2018 (364) فبراير 2018 (291) يناير 2018 (313) ديسمبر 2017 (376) نوفمبر 2017 (377) أكتوبر 2017 (379) سبتمبر 2017 (354) أغسطس 2017 (439) يوليو 2017 (525) يونيو 2017 (393) مايو 2017 (460) أبريل 2017 (312) مارس 2017 (358) فبراير 2017 (377) يناير 2017 (515) ديسمبر 2016 (462) نوفمبر 2016 (486) أكتوبر 2016 (427) سبتمبر 2016 (360) أغسطس 2016 (465) يوليو 2016 (508) يونيو 2016 (555) مايو 2016 (590) أبريل 2016 (514) مارس 2016 (512) فبراير 2016 (472) يناير 2016 (466) ديسمبر 2015 (407) نوفمبر 2015 (444) أكتوبر 2015 (421) سبتمبر 2015 (493) أغسطس 2015 (345) يوليو 2015 (289) يونيو 2015 (321) مايو 2015 (429) أبريل 2015 (365) مارس 2015 (299) فبراير 2015 (231) يناير 2015 (204) ديسمبر 2014 (290) نوفمبر 2014 (232) أكتوبر 2014 (263) سبتمبر 2014 (238) أغسطس 2014 (361) يوليو 2014 (331) يونيو 2014 (468) مايو 2014 (333) أبريل 2014 (231) مارس 2014 (373) فبراير 2014 (336) يناير 2014 (352) ديسمبر 2013 (347) نوفمبر 2013 (356) أكتوبر 2013 (219) سبتمبر 2013 (373) أغسطس 2013 (493) يوليو 2013 (480) يونيو 2013 (312) مايو 2013 (284) أبريل 2013 (258) مارس 2013 (185) فبراير 2013 (148) يناير 2013 (102) ديسمبر 2012 (115) نوفمبر 2012 (94) أكتوبر 2012 (165) سبتمبر 2012 (252) أغسطس 2012 (178) يوليو 2012 (147) يونيو 2012 (143) مايو 2012 (169) أبريل 2012 (166) مارس 2012 (104) فبراير 2012 (147) يناير 2012 (127) ديسمبر 2011 (144) نوفمبر 2011 (191) أكتوبر 2011 (139)\n9 كه‌سی دیكه له هه‌رێمی كوردستان به‌هۆی كۆرۆنا گیانیان له‌ده‌ستدا\nالكاتب admin on السبت, يوليو 4, 2020 · شاركنا الرأي\nوه‌زاره‌تی ته‌ندروستی حكومه‌تی هه‌رێمی كوردستان ئاماری 24 كاتژمێری رابردووی كۆرۆنای راگه‌یاند و به‌گویره‌ی راگه‌یه‌ندراوه‌كه له ماوه‌ی شه‌و و رۆژێكدا 204 كه‌س تووشی ڤایرۆسی كۆرۆنا بوونه و 9 كه‌سی دیكه‌ش گیانیان له‌ده‌ستداوه.\nوه‌زاره‌تی ته‌ندروستی حكومه‌تی هه‌رێمی كوردستان ئاماری 24 كاتژمێری رابردووی كۆرۆنای راگه‌یاند و به‌گویره‌ی راگه‌یه‌ندراوه‌كه له ماوه‌ی شه‌و و رۆژێكدا 204 كه‌س تووشی ڤایرۆسی كۆرۆنا بوونه و 7 كه‌سی دیكه‌ش گیانیان له‌ده‌ستداوه.\nده‌قی راگه‌یه‌ندراوه‌كه‌ی وه‌زاره‌تی ته‌ندروستی:\nراگەیاندراوی (24) کاتژمێری تایبەت بە نەخۆشی ڤایرۆسی کۆرۆنای نوێ COVID19\nکەرەنتین: (64 هاووڵاتی نوێ لە کەرەنتین)\n1300 هاووڵاتی لە کەرەنتینن لە 21 شوێنی جیاواز (514 هەولێر)،(222 سلێمانی)، (564 دهۆك).\nپشکنین: (1569 پشکنینی نوێ)\nتووشبوو: (204 تووشبووی نوێ)\n(108 سلێمانی، 68 گەرمیان)\nچاکبوون: (268 چاکبوون)\nمردن: (9 مردن)\nکەڕەنتین 16882 هاووڵاتی (15582 دەرچوو)\nپشکنین 142190 (64075 هەولێر، 25422 سلێمانی، 31585 دهۆك، 1108 هەلەبجە)\nتووشبوون 7048 (1597 هەولێر، 5067 سلێمانی، 186 دهۆك، 198 هەلەبجە)\nچاکبوون 2539 (1014 هەولێر، 1269 سلێمانی، 155 دهۆك، 101 هەلەبجە)\nمانەوە لە نەخۆشخانە 4269 (554 هەولێر، 3591 سلێمانی، 31 دهۆك، 93 هەلەبجە)\nمردن 240 (29 هەولێر، 207 سلێمانی، 4 هەڵەبجە)\nوێڕای دەستخۆشی بۆ پزیشکان و کارمەندانی تەندروستی و هەموو تیمەکانی پزیشکی کە لە ئەرکدان، جارێکی تر داوا دەکەین هاووڵاتیان پابەندبن بە ڕێنماییەکانی تەندروستی و دورکەوتنەوە لە شوێنی قەرەباڵغ و دانانی ماسك و دەستکێش، لەکاتی پێویستدا پەیوەندی بە هێڵی گەرمی ژمارە (122)ـه‌وه بکەن.\n4ی تەمووز 2020


فەرمانبەرانی گرێبەست هەڕەشەی بایکۆتی هەڵبژاردن دەکەن – لڤین پرێس\nفەرمانبەرانی گرێبەست هەڕەشەی بایکۆتی هەڵبژاردن دەکەن\nدەستەی نوێنەرایەتی فەرمانبەرانی گرێبەست، ئەگەر لەپێش وادەی دەنگدان و ھەڵبژاردن سەقفێکی زەمەنی بۆ بەھەمیشەی کردنی ئێمەی (فەرمانبەرانی گرێبەست )دیاری نەکەن ئەوا بەھەموو توانامانەوە بایکۆتی ئەو پرۆسەیە دەکەین.\nلە ڕاگەیەندراوێکدا کە وێنەیەکی دەست ( لڤین ) کەوتووە، دەستەی نوێنەرایەتی فەرمانبەرانی گرێبەست، ئەمڕۆ ( هەینی، ٦ی ئابی ٢٠٢١ )، هەڕەشەی بایکۆتی هەڵبژاردنی ئەنجومەنی نوێنەرانی عێراق دەکەن کە بڕیار وایە لە ( ١٠ / ١٠ ) لە سەرتاسەری عێراق بەڕێوەبچێت.\nراگەیەندراوی فەرمانبەرانی گرێبەست لە هەرێمی کوردستان لەسەر پرۆسەی ھەڵبژاردنە پێشوەختەکەی\nبەرێزان حکوومەت و حیزب و لایەنە سیاسیەکان\n-ئێمە وەک فەرمانبەرانی گرێبەست لە حکوومەتی ھەرێمی کوردستان کە ژمارەمان نزیک بە ٢٤ ھەزار فەرمانبەرە،ماوەی ساڵانێکی زۆرە بەشێوەی گرێبەست بەبێ ھیچ ماف و ئیمتیازێک بە شاھیدی سەرجەم ئەو وەزارەت و دەست و فەرمانگانەی کاری تێدا دەکەین ئەرکێکی زۆر قورس بە موو چەیەکی زۆرکەم ئەنجام دەدەین ،کە بڕەکەی لە نێوان (٣٠٠-٥٠٠) ھەزار دیناری مانگانەدایە\nئەمە لە کاتێکدا دەبوو پاش سێ ساڵ لە خزمەتکردن بەپێی رێنمای دارای ژمارە (٣٩-٤٣)ی ساڵی (٢٠١٣) ھەموو فەرمانبەرێکی گرێبەست بکرێتە ھەمیشەی، لەکاتێکدا ئێمە ماوەی ساڵانی خزمەتمان لە نێوان (٤-١٦)ساڵدایە و ھێشتا لە چاوەروانی ھاتنەدی خەونی بەھەمیشەی بوونماندا ین، کە پێویستیەکی زۆری نێو فەرمانگەکانین ھەر بەپێی لێدوانی بەرێوەبەری فەرمانگەی خانەنشینی ھەرێم لە ماوەی ساڵانی 2014 تا 2020 نزیک بە ٤٣ ھەزار فەرمانبەری ھەمیشەی خانەنیشن بوون و کۆتای بە راژەکانیان ھاتوە و جێگەکانیان پڕ نەکراوەتەوە، هەروەها بەپێی راپۆرتی بەرێوەبەرایەتی گشتی بوودجە بەژمارە (٤٣١٠)ی ساڵی (٢٠١٩) بەھەمیشەی کردنی فەرمانبەرانی گرێبەست ھیچ بارگرانیەکی دارایی دروست ناکات بەڵکو مانگانە بری زیاتر لە (٢) ملیار دینار دەگەرێتەوە بۆ خەزێنەی گشتی\nبەرێزان ئێمە لە تۆری کۆمەڵایەتی فەیسبووک خاوەنی گروپ ئەکاوەنتێکین بە ناوی (فەرمانبەرانی گرێبەست لە کوردستان ) کە ژمارەی فەرمانبەرانی بەشدار تێیدا زیاترە لە ١٠ ھەزار فەرمانبەر ھەرلە زاخۆوە تا خانە قین ،\nلێرەوە بەپێویستی دەزانین بە ئێوەی بەرێزان رابگەیەنین کە ئێمە ئێستا لەسەرو بەندی پرۆسەی ھەڵبژاردنە پێشوەختەکەی ئەنجومەنی نوێنەرانی عێراقین ، نیازی بەشداری و دەنگانی ئەو پرۆسەیەمان نیە و بەھەموو جۆرێک بایکۆت و رەتی دەکەینەوە ،ئەگەر لەپێش وادەی دەنگدان و ھەڵبژاردن سەقفێکی زەمەنی بۆ بەھەمیشەی کردنی ئێمەی (فەرمانبەرانی گرێبەست )دیاری نەکەن ئەوا بەھەموو توانامانەوە بایکۆتی ئەو پرۆسەیە دەکەین کە زەرەرمەندی یەکەم تێیدا ئێوە دەبن وە بە پێچەوانەوە بە ھەموو توانامان کار دەکەین بۆ سەرخستن و دەرچونی کاندیدەکانتان لەسەرجەم بازنەکان لە ھەرێمی کوردستان.\nدەستەی نوێنەرایەتی فەرمانبەرانی گرێبەست\n٦ / ٨ / ٢٠٢١


بۆ وەلادانی ھاوسەرۆکەکەی، باڤێل تاڵەبانی داوای پلینیۆم دەکات..!! – ماڵپەڕی ئەڵتەرناتیڤی شورایی\nپێنج شه‌ممه, ئه‌یلول 16, 2021\nPublisher - نان-کار- ئازادی\nئەدەب و جوانناسی\nبزوتنەوەی شورایی وکرێکاری\nبۆ وەلادانی ھاوسەرۆکەکەی، باڤێل تاڵەبانی داوای پلینیۆم دەکات..!!\nOn تەموز 12, 2021\nھەروەک پێشتر لە نووسینێکدا ئاماژەم پێکرد، کە بەھیچ شێوەیەک ئەم بارودۆخەی دوای ئینقلابەکە ناگەڕێتەوە بارودۆخی پێش ئینقلابە سپیەکەی باڤێل و قوباد لەدژی لاھور.\nچونکە پلانەکە زۆر گەورەیە و لەدەسەلاتی کەس نیە گۆرانکاری تیا بکات، تەنیا دەوڵەتی ئێران دەتوانێ .\nبەڵام وادیارە ئەمە دوا بریاری ئێرانە، ھەربۆیەشە ئەمڕۆ بەتەواوەتی ھەردوو کاندیدەکەی باڤێل و قوباد جێگیر کرا و دەست بەکاربوون. ھەرچی کەسی نزیک و سەربە لاھور یش بووە لەھەردوو دەزگاکە دەرکراون نێردراونەتەوە ماڵێ.\nھەر ئەمرۆ لەگەل دەست بەکاربوونی ( ئەژێ ئەمین) وەک سەرۆکی دەزگای زانیاری و، وەھاب ھەڵبجەیی وەک لێپسراوی دژە تیرۆ ،زیاتر لە ( ٦٠) کەس لەھەردوو دەزگاکە نێردراونەتەوە ماڵێ. لەڕۆژانی داھاتووش کار لەسەر لادانی دەیان کەسی تر دەکرێ.\nباڤێل داوای پلنیۆم دەکات..!!\nلاھور شێخ جەنگی ھەواڵی ناردووە کە دەبێت سەرکردایەتی دابنیشێ، بۆئەوەی ئاگاداری تەفاسیلی ئەو ئینقلابە بن. بەڵام باڤێل تاڵەبانی ووتویەتی با پلینیۆم بکەین ، بۆئەوەی کێ ببێتە سەرۆکی یەکێتی. باڤێل دەیەوێ لەرێگای پلنیۆم لاھور و خەلکانی سەر بەلاھور لەسەرکردایەتی بەتەواوەتی لەیەکێتی دەربکا.\nھەرچەندە پێشتر لاھور ھەرەشەی کردبوو، ئەگەر دۆخەکە وەک خۆی لێنەیەتەوە، ئەوە لەسەرۆکایەتی لیستی ھاوبەشی یەکێتی و گۆران پاشەکشە دەکات. بەلام وادیارە باڤێل تاڵەبانی لەڕێگای پلینیۆمی پێشوەخت ئەو کارتەش لەدەست لاھور دەسوتێنێ.\nرەنگە کۆبوونەوەی ئێستاش لە نێوان ھەردوولا، قسەکردن بێ لەسەر پلینیۆم و کۆبوونەوەی سەرکردایەتی.\nھەردوو لێپسراوی نوێی دەزگای زانیاری و دژە تیرۆر .. کۆنە بزووتنەوە ن..!!\nئەژی ئەمین ، مەلا سەلمان مەلا ئەمین، چەکدار بوو لەڕیزەکانی بزووتنەوە ئیسلامی و پەیوەندی بەگورپە ئیسلامیەکانی وەک جوند ئیسلام ھەبوو. بەگوێرەی زانیاریەکان لەسەرەتادا سەلمان لەئێرانیەکان نزیک بوو.\nوەھاب ھەڵبجەیی، ( وەھاب مجید) کە بۆتە فەرماندەی دژە تیرۆر، کاتی خۆی لەناو بزووتنەوەی ئیسلامی ، سەردەستەی حیمایەکانی( حەمەی مەلا عەلی کوڕی مەلاعەلی رابەری بزووتنەوە) بووە کە ئەوکات حەمەی مەلا عەلی بەرپرسی مەکتەبی مەلا عەلی بوو.\nپرسیار ئەوەیە بۆ دوو کۆنە ئیسلامی دەکرێنە لێپسراوی دوو دەزگای ھەواڵگری گرنگ.. ئایا ئەم پێشھاتە تا چەند پەیوەندی بە ھەژموونی ئێران ھەیە..؟؟\n#وێنەی دەستبەکاربوونی وەھاب ھەڵبجەیی و ئەژێ ئەمین.\nخۆپیشاندانی مەدەنیانە یان خۆپیشاندانی شۆڕشگێرانە؟\nAbdulrahman Rasul\t ئیلول 5, 2021 0\n١ی ئەیلوولی ١٩٩٤\nئیلول 2, 2021\nدیدگای مارکسیستی بۆ تیرۆریزم\nئاب 26, 2021\nڕێکخراوبوون تاکەڕێگای کۆمەڵگایەکی باشترە\nبۆچی ئاردی سفر گرانکرا..؟\nAbdulrahman Rasul\t 4 هەفتە ago 0\nبزووتنەوەی ئیسلامی تاڵیبان لەودوای هاتنەسەر دەسەڵات…\nپارێزەری دۆسی یەی قادر قادری ڕەخنەی لەبڕیاری دادگای…\nAbdulrahman Rasul\t 1 مانگ ago 0\nلەفەرەنسا لەساڵی ٢٠١٥بۆ ٢٠٢١ بەژمارە ٨٢١ ژن کوژراوە\nئەمڕۆ چوارشەممە ١٤تەمووز ڕۆژێکی مێژوویی فەرەنسایە…\nAbdulrahman Rasul\t 2 مانگ ago 0\nمافی مناڵ و دایک\nAbdulrahman Rasul\t ئیلول 4, 2021 0\n٣١\_٨\_١٩٩٦ ناسراو بە (٣١ ئاب)…\nبمرێ تالیبان لەکابۆڵ بێت یان لە تاران!\nبەیاننامەی مەكتەبی سیاسی حزبی شیوعی كوردستان لە پێناو نان و ئازادی و…\nتاڵیبان چۆن گەڕایەوە\nبزووتنەوەی شورایی کرێکاری\nبەیاننامەی هاوپشتی رێکخراوی کرێکارانی بیناسازی لە کوردستان بۆکرێکارانی کارگەی…\nAbdulrahman Rasul\t تەموز 14, 2021 0\nئێران:ناڕه‌زایه‌تی كرێكارانی شاره‌داری خۆڕه‌مشەهر لەدژی دواکەوتنی…\nتەموز 4, 2021\nهەولێر:حزبی شیوعی خۆپیشاندانێکی جەماوەری لەدژی جەنگ وداگیرکاری…\nکۆمپانیا جیهانییەکان لە کارکردنی بەزۆر تێوەگلاون!\nکرێکارانی پیشەسازی:لەگاورباغیەوە هەتا ڕاپەڕینی ١٩٧٨ی ئێران و ٢٠١٩ی…\nشيکارێک بۆدەروونناسی وێنەکێشانی مناڵ\nAbdulrahman Rasul\t حوزەیران 22, 2021 0\nڕاماڵینی هەڵەکانی کەسانی دەورو بەرمان !\nحوزەیران 4, 2021\nبه‌یان نامه‌ی ده‌سته‌ی وانه‌بێژانی ناڕازی\nحوزەیران 2, 2021\nمامۆستایانی وانەبێژ درێژەبەخۆپیشاندانەکانیان دەدەن\nدەستەی گشتی وانەبێژان:ئێمە بەردەوام دەبین لە فشاری مەدەنیانە…\nنا بۆ بێسەروشوێنكردن, بەڵێ بۆ گەڕاندنەوەی ماف بۆ قوربانیان\nAbdulrahman Rasul\t ئیلول 2, 2021 0\nبزووتنەوەی ئیسلامی تاڵیبان لەودوای هاتنەسەر دەسەڵات لەئەفغانستان دەستی…\nبەرزو بەڕێز بێت رۆژی دادپەروەری لە كوردستان\nئاب 2, 2021\nدایکم هەر چاوەڕێی سزای تاوانەکەتە\nتەموز 14, 2021\nWebsite Design: Asia IT


سەروەت هەڵەبجەیی: تازە دەرکەوتن بۆ یەکریزی نێوماڵی کورد. – WTARIKURD\nده‌ڵێن: که مێژوو ئاوێنه‌ی په‌ند وه‌رگرتنه، به داخه‌وه ئێمه‌ی کورد په‌یامه‌کانی مێژوو، نه‌هامه‌تیه‌کانی خۆمان وه‌رنه‌گرتووه و له بیرمان کردووه که چلۆن و بۆچ ئاوه‌هامان به سه‌ر هاتووه. که گه‌وره‌ترین نه‌ته‌وه‌ی بێ ده‌وڵه‌ت بین و له‌مه‌ش گرنگتر، بووین به چوار پارچه که به هه‌موو شێواز و به‌رنامه‌یه‌ک، هه‌وڵی لێکترازان و له‌ناوبردنی زمان و کلتور و ڕه‌مزه نیشتمانییه‌کانمان دراوه.\nله‌م بارودۆخه قه‌یرانیاوییه‌ی ئێستا که کاربه‌ده‌ستانی به‌غداش سورن له سه‌ر سیاسه‌تی گه‌مارۆی ئابوری هه‌رێمی کوردستان، ئێمه هه‌مان هه‌ڵه مێژووییه‌کانی خۆمان دووپات ده‌که‌ینه‌وه. کورد به درێژایی مێژوو زیانی له نه‌بوونی یه‌کڕیزی نیشتمانی و زاڵ بوونی ئایدۆلۆژیای حیزبی به سه‌ر پرسه چاره‌نووس سازه‌کاندا پێ گه‌یشتووه.\nله‌م قۆناغه هه‌ستیاره‌دا، دابه‌شکردنی پێشمه‌رگه‌کانمان له به‌ره‌کانی شه‌ڕ به حیزبی کردووه، حکومه‌ته خۆجێیه‌کانمان کردووه‌ته قوربانی ململانێ و به‌رژه‌وه‌ندی خوازی حیزبی، به حیزبی ده‌ڕۆین بۆ به‌غدا تا به واتای خۆمان داکۆکی له مافی گه‌له‌که‌مان بکه‌ین، بەڵام بەدیوە راستەقینەکەیدا؛ شەری پۆست و پشکە حیزبیەکەمان دەکەین.\nوادەبینین لە ئێستا حیزب ڕێگره له پێکهێنانی هاوپه‌یمانییه‌تی کوتله کوردستانییه‌کان له په‌رله‌مانی عێراق، ئەوە پەرلەمانی کوردستان هەرباسی مەکەن لەو باڵەخانە بێ جەوهەرە دا سەروەرێکانمان دەخەنە موزایەدەوە.\nپه‌یوه‌ندیمان له گه‌ڵ وڵاتانی دراوسێ چووه‌ته پاکێجی حیزبی، پاڵپشتیمان له کوردانی ڕۆژئاوا که ئه‌وانیش بوونه‌ته قوربانی ده‌ستی تیرۆریزم و سیاسەتی دیکتاتۆری له هه‌مان چوارچیوه‌ی حیزبی و موزایده‌ی سیاسی دایه، که‌ناڵه‌کانمان ئه‌وه‌ی تێیدا به‌دی ناکرێت داکۆکییه له یه‌کڕیزی و یه‌کگرتنی نیشتمانی و بۆن و به‌رامه‌ی حیزبی تا دێت له سه‌ر و ڕواڵه‌تی موباره‌کیان ده‌بارێت، نه‌بوونی که‌ناڵێکی نیشتمانی وای کردووه که ئه‌وان ته‌نیا چالاکی به‌رپرسان و وه‌زیره‌کانی حیزبه‌کانیان له کابینه‌ی حکومه‌ته به ناو بنکه فراوانه‌که‌دا به‌رجه‌سته بکه‌ن و له بیریان نه‌ماوه، که ئه‌مه هه‌رێمی کوردستانه نه‌ک سیسته‌مه دوو ئیداره‌ییه‌که‌ی هه‌ولێر و سلێمانی جاران.\nله که‌رکوک که ناویشمان ناوه قودسی کوردستان و دڵی نیشتمان، ناکۆکیمان گه‌یشتووه‌ته ئه‌و په‌ڕی لوتکه، ته‌نانه‌ت دوو ئاسایشمان هه‌یه، هەرگیز له که‌رکوک به ئاڵا و ڕۆحیاتی نیشتمان په‌روه‌رانه‌وه داکۆکیمان له‌م خاکه هه‌ستیاره نه‌کرد، ئه‌وه‌ی کردمان بۆ حیزب و به ئاڵای حیزبه‌وه بوو. سه‌ردانی وه‌فده کوردییه‌کان بۆ ده‌ره‌وه‌ی وڵات هه‌مان پێکهاته‌ی حیزبییه. له هه‌ڵمه‌تی جیهانی دژ به تیرۆریستانی داعش له ئه‌رزی واقیعدا دوو به‌شین، لایه‌نێک ئه‌مریکا و هاوپه‌یمانانی هه‌ڵبژاردووه و ئه‌وی دیکه به‌ره‌ی نه‌یاری ئه‌و ئیئتلافه‌ی له ناوچه‌که‌دا کردووه به برا گه‌وره‌ی خۆی. ده‌سه‌ڵاتی حیزبی له ناوچه جیاجیاکانی کوردستاندا وه‌ها ڕیشه‌ی داکوتاوه که ته‌نانه‌ت ده‌س نیشانکردنی به‌ڕێوه‌به‌ری قوتابخانه‌یه‌کیش به بێ ده‌ستێوه‌ردان و کاریگه‌ری حیزب ناکرێت.\nبه‌داخه‌وه له‌م هه‌رێمه‌دا که ڕۆژێک قه‌یرانی به‌نزینه و ڕۆژی دواتر کاره‌با کێشه‌ی هه‌یه، ئه‌وه‌نده هه‌نگاومان بۆ پته‌وکردن و سه‌رمایه‌گوزاری له ژێرخانی ئابوریدا نه‌ناوه که به هه‌ر بایه‌ک جه‌سته‌مان ده‌له‌رزێت و ده‌که‌وینه ژێر کاریگه‌ری و وا له‌ناوخۆوه ناکۆکین و لێکترازاوین که دوژمنان و نه‌یارانیش هەرگیز حسابمان بۆ ناکه‌ن.\nئەوەتا لە ئێستادا بەشەو دروشمی یەکریزی بەگوێماندادەدەن و کەرۆژدەبێتەوە لە ناو ئەم دوو هێزەی دەسەڵات پێشبرکێیە کێ زوو بگاتە بەغدا و، کە دەگەنە لای بەرپرسانی بەغدا یەکێک شان ماچ دەکاو ئەوی دی وەیریان دەهێنێتەوە کە ئێمە هاوپەیمان بووی؛ ئیتر بۆ ساتێکیش بیر لەوە ناکەنەوە کە ئەوانەی ئەوان بۆلایان رادەکەن و شانیان ماچ دەکەن هیچیان لە کوتلەکوردیەکان بالانسیان زیاتر نیە، بەڵام ئەوان سود لەم پەرتەوازەییەی کورد وەردەگرن و چێژی لێوەردەگرن و پێی گەورەتردەبن.\nئه‌وه‌ی لای ئه‌م به‌رپرسانه‌ی ئێمه نامۆبێت و له بیر کراوه، یه‌کڕیزی نیشتمانی و یه‌کخستنی نێوماڵی کورده و به داخه‌وه ته‌نیا بۆ بانگه‌شه‌کردن له لای ئه‌و به‌ڕێزانه‌وه به‌کار دێت، به‌ڵام کاتی خۆی که ده‌گات ده‌چنه‌وه سه‌ر هه‌مان دێڕی حیزبایه‌تی و دیسانه‌وه به‌و پێنووس و ده‌ستی موباره‌کی خۆیان ده‌نووسن ئێمە هەمووهەوڵێک دەخەینەگەر بۆسەرخستنی کوردوو بەدیهێنانی ئاواتە لەمێژینەکانمان.\nبەڵام بروابکەن من هەرکات ئەم دروشمە لەم مرۆڤە بورژوازیانە دەبیستم و چاوێک لە منداڵەکانم دەکەم، بێ یەک و دوو فۆبیای کارەساتی دوارۆژیان و بەردەوامی ستەم و زوڵمی ئەمانە دام دەگرێ.


کوردیپێدیا - ڕەنگاڵ 2\n📕 ڕەنگاڵ 2 | پۆل: پەڕتووکخانە | زمانی بابەت: 🏳 کوردیی ناوەڕاست\nناونیشانی پەڕتووک: ڕەنگاڵ\nناوی نووسەر: زڵێخا بەهمەنیزڵێخا بەهمەنی\nشوێنی چاپ: سنەسنە\nشایانی باسە کە ئەم کۆمەڵەشێعرە بە دیاری بەسەر منداڵانی ڕۆژهەڵاتی کوردستاندا دابەش دەکرێت. \n🔗 خوێندنەوە / داونلۆدکردنی پەڕتووکی: ڕەنگاڵ 2\n#زڵێخا بەهمەنی | #سنە |\n 📡 ماڵپەڕ | 🏳 کوردیی ناوەڕاست | فێرگەی برادۆست Fêrgey Bradost\n1. 👁 زڵێخا بەهمەنی\n➕ ئەم بابەتە لەلایەن: (زریان سەرچناری)ەوە لە: Jan 14 2022 8:27PM تۆمارکراوە\n👌 ئەم بابەتە لەلایەن: (رۆژگار کەرکوکی)ەوە لە: Jan 14 2022 9:10PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Jan 15 2022 10:45AM باشترکراوە\n📷 فایلی وێنە 1.0.2 70 KB Jan 15 2022 10:45AM زریان سەرچناری\n📷 فایلی وێنە 1.0.1 218 KB Jan 14 2022 8:33PM زریان سەرچناری\n📕 فایلی PDF 1.0.1 18 MB 24 Jan 14 2022 8:35PM زریان سەرچناری


سلێمانی؛ لە 24 كاتژمێری رابردودا 29.8 ملیم باران باریوە\nسلێمانی؛ ئەمساڵا 880 ملیم باران باریوە\nهەرێم؛ زۆرترن ڕێژەی باران بارین لە قەزای مێرگەسور تۆماركراوە\nكەشناسی هەرێم، رێژەی باران بارینی 24 كاتژمێری رابردوی بڵاوكردەوە، بەوپێیەش زۆرترین باران بارین لە ناحیەی هیران بووە، كە 62 پۆینت 5 ملیم بووە، كۆی گشتی بارانبارینی ساڵیش هەزار و 664 ملیم بووە، كە لە قەزای مێرگەسور تۆماركراوە.\nبەپێی ئەو ئامارەی كەشناسی هەرێم، بڵاویكردوەتەوە، لە ماوەی ئەو 24 كاتژمێرەدا، لە ناوەندی شاری هەولێر 26 پۆینت 5 ملیم باران باریوە و زۆرترین رێژەی سەرتاسەری هەرێمیش لە ناحیەی هیران بووە، كە 62 پۆینت 5 ملیم بووە.\nهاوكات لە ناوەندی شاری سلێمانیش 29 پۆینت 8 ملیم و لە قەزای پێنجوێنیش، 26 ملیم بارانبارین تۆماركراوە لەگەڵ ئەوەشدا كۆی بارانبارینی ساڵا لەو قەزایە هەزار و 400 ملیمی تێپەڕاندوە.\nلە دهۆكیش زۆرترین باران لە ناحیەی دینارتە باریوە، كە 65 پۆینت یەك ملیمە و ناوەندی شارەكەش 27 ملیم بارانی لێباریوە، لە ناوەندی پارێزگای هەڵەبجەش 25 پۆینت 2 ملیم باران بارین تۆماركراوە.\nلایخۆشیەوە بەڕێوەبەری بەڕێوەبەرایەتی كەشناسی و بومەلەرزەزانی سلێمانی، بە KNNی راگەیاند: لەمساڵدا لەناوەندی پارێزگای سلێمانی 880 پۆینت 8 ملیم باران باریوە بەراورد بەوەرزی باران بارینی ساڵی رابردوو نزیكەی 50 ملیم زیاتر باران باریوە.\n1219 جار خوێندراوەتەوە


مێژوی ئەمڕۆ 25/11 - بنکەی روناکبیریی گەلاوێژ :: Gelawej\nمێژوی ئەمڕۆ 25/11\nمێژوی ئەمڕۆ Nov 25, 2019\n- لە رۆژى 25/11/1562 لوپى دى فیگا (Lope de Vegancio)، نوسەرى شانۆ و شاعیرى ئیسپانى لە شارى مەدردی لە دایکبووە، لە رۆژى 27/8/1635 لە تەمەنى (72) ساڵى لە شارى مەدرید کۆچى دوایى کردووە.\n- لە رۆژى 25/11/1881 جاکۆب فیشمان (Jacob Fichman)، شاعیرى ئیسرائیلى لە شارى بالتسى لە مۆلدۆفا لە دایکبووە، لە رۆژى 18/5/1958 لە تەمەنى (76) لە شارى تەل ئەبیب لە ئیسرائیل کۆچى دوایى کردووە.\n- لە رۆژى 25/11/1909 عماد حەمدى، ئەکتەرى میسرى لە شارى سوهاج لە دایکبووە، لە رۆژى 28/1/1984 لە تەمەنى (74) ساڵى بە نەخۆشى دڵ لە شارى قاهیرە کۆچى دوایى کردووە، لە ساڵى 1942 تاکو ساڵى 1982 بەشدارى لە کارى هونەریدا کردووە.\n- لە رۆژى 25/11/1917 ئەسمەهان، ژنە گۆرانیبێژ و ئەکتەرى سورى/ میسرى لە دایکبووە، لە رۆژى 14/7/1944 لە تەمەنى (31) ساڵى بە روداوى ئۆتۆمبێل لە شارى دمیات لە میسر کۆچى دوایى کردووە، لە ساڵى 1931 تاکو ساڵى 1944 بەشدارى لە کارى هونەریدا کردووە.\n- لە رۆژى 25/11/1946 سامیە جەزائیرى، ژنە ئەکتەرى سورى لە شارى دیمەشق لە دایکبووە، لە ساڵى 1963 بەشدارى لە کارى هونەریدا کردووە.\n- لە رۆژى 25/11/1950 یوهانس فلهلم جینسن (Johannes Vilhelm Jensen)، نوسەرى دانیمارکى لە تەمەنى (77) بەهۆى وەستانى کلیەکانى لە شارى کۆپنهاگن کۆچى دوایى کردووە، لە رۆژى 20/1/1873 لە دایکبووە، لە ساڵى 1944 خەڵاتى نۆبڵى ئەدەبى وەرگتووە.\n- لە رۆژى 25/11/1957 سەباح بەرەکات، ژنە ئەکتەرى سورى لە دایکبووە، لە ساڵى 1989 بەشدارى لە کارى هونەریدا کردووە.\n- لە رۆژى 25/11/1963 خالید ساوى، ئەکتەرى میسرى لە شارى ئەسکەندەریە لە دایکبووە، لە ساڵى 1989 بەشدارى لە کارى هونەریدا کردووە.\n- لە رۆژى 25/11/1963 کەیهان کەلهو، هونەرمەند،موزیکژەن و ئاوازادانەرى کورد لە شارۆچکە شاباد (ئیسلام ئاباد) لە شارى کەرماشانى رۆژهەڵاتى کوردستان لەدایکبووە، لە ساڵى 1968 لە تەمەنى (5) ساڵیەوە دەستى بە فێربوونى کارى مۆسیقا کردووە، لە ساڵى 1976 لە تەمەنى (13) بووەتە ئەندامى ئۆرکێسترای رادیۆ و تەلەفزیۆنى ئێران لە کرماشان، - لە ساڵى 1980 لە تەمەنى ١٧ ساڵیدا چووەتە وڵاتى ئیتاڵیا، دواتر بۆ درێژەدان بە خوێندن رویکردۆتە وڵاتى کەنەدا و بەشى ئاوازدانانى لە زانکۆى کارلتۆن ئۆتاوا تەواوکردووە، لە کاتى شەڕی نێوان ئێران و عێراق (١٩٨٠ - ١٩٨٨) موشەکێک بەر ماڵەکەیان کەوتووە و هەموو ئەندامانى خێزانەکەى لە دەستداوە، لەگەڵ چەندین تیپ و گروپى مۆسیقاى جیهانیدا کارى هاوبەشى کردووە و بووەتە کەسایەتییەکى نێونەتەوەیى.\n- لە رۆژى 25/11/1965 دوجراى سکوت (Dougray Scot)، ئەکتەرى ئیسکەتلەندى لە دایکبووە.\n- لە رۆژى 25/11/1965 لەتیفە رافت، ژنە گۆرانیبێژى مەغریبى لە شارى قنیترە لە دایکبووە، لە ساڵى 1952 بەشدارى لە کارى هونەریدا کردووە.\n- لە رۆژى 25/11/1968 ئه‌پتۆن سنکلیر (Upton Sinclair)، رۆماننوس و نوسه‌ر و رۆژنامه‌نوس و چالاکوانی سیاسی ئه‌مریکی لە تەمەنى (90) ساڵى لە شارى بوندبرۆک لە ویلایەتى نیوجێرسى کۆچى دوایى کردووە، لە رۆژى 20/9/1878 لە شارى بالتیمۆر لە ویلایەتى میریلاند لە دایکبووە.\n- لە رۆژى 25/11/1971 کریستینا ئەپلگیت (Christina Applegate)، ژنە ئەکتەرى ئەمەریکى لە شارى هۆلیود لە ویلایەتى کالیفۆرنیا لە دایکبووە.\n- لە رۆژى 25/11/1976 خیرەددین زرکلى، نوسەر و شاعیر و مێژونووس و رۆژنامەنوسى سورى لە تەمەنى (83) ساڵى لە شارى قاهیرە کۆچى دوایى کردووە، لە رۆژى 25/6/1893 لە شارى بەیروت لە لوبنان لە دایکبووە.\n- لە رۆژى 25/11/1977 میرنا وەلید، ژنە ئەکتەرى لوبنانى، کە کارە هونەرییەکانى لە میسر ئەنجام دەدات لە شارى تەڕابلوس لە دایکبووە، لە ساڵى 1991 بەشدارى لە کارى هونەریدا کردووە.\n- لە رۆژى 25/11/1984 گاسپارد ئەولیە (Gaspard Ulliel)، ئەکتەرى فەرٍەنسى لە شارى پاریس لە دایکبووە، لە ساڵى 1997 بەشدارى لە کارى هونەریدا کردووە.\n- لە رۆژى 25/11/1992 نیفین مازى، ژنە ئەکتەرى سورى، کە کارە هونەرییەکانى لە ئیمارات ئەنجام دەدات لە شارى ئەبو زەبى لە دایکبووە، لە ساڵى 2000 بەشدارى لە کارى هونەریدا کردووە.\n- لە رۆژى 25/11/2003 مارى کوینى، ژنە ئەکتەر و بەرهەمهێنەرى میسرى لە تەمەنى (87) ساڵى لە میسر کۆچى دوایى کردووە، لە رۆژى 16/11/1916 لە شارى تنورین لە لوبنان لە دایکبووە، لە ساڵى 1929 تاکو ساڵى 1967 بەشدارى لە کارى هونەریدا کردووە.


Home›هەواڵ›ڕۆژهەڵاتی ناوەڕاست›كورتەیەك لە مێژووی شۆڕشی 14ی تەموز\nئیتر بۆ كۆتایی هێنان بەم بارودۆخە،خەڵك بڕیاریدا لە چوارچێوەی پارت‌و رێكخراوە سیاسییەكان كار بۆ لەناوبردنی رژێمی پاشایەتی بكات و لەلایەكی تریش هەوڵی رزگاركردنی عێراق بدات لە چنگی ئیستعمار، ئیتر ئەفسەرانی سوپا بڕیاری پێكهێنانی رێكخراوێكیان دەركرد بەناوی رێكخراوی ئەفسەران ئازادیخواز، كە بەنهێنی لەلایەن (عبدالكریم قاسم)ەوە سەركردایەتی دەكران.\nدواجار ئەم رێكخراوە بەنهێنی كاریان بۆ ئەوە دەكرد كە لە دەرفەتێكدا بتوانن هەرسێ سەرۆكایەتییەكە تیرۆر‌و غافل كوژ بكەن، بۆیە دوای چەندین جار لە هەوڵو كۆششی زۆر نەیانتوانی ئەم ئامانجە بێننەدی.\nلەلایەكی دیكە لە ساڵی 1957 ئەم رێكخراوە داوای لە “عبدالرحمن عارف” كرد كە ئەوكات ناوبراو سەرپەرشتیاری یەكەی زریپۆش بوولە سوپا، داوایان لێكرد بەرەو بەغدا هێزەكەی بجولێنێت، بەڵام ناوبراو ئەو داوایەی رەتكردەوە بە بیانووی ئەوەی كەلو پەلو كەرەستەی تەواوی بۆ ئەم كارە لەبەر دەستدانییە. ئەم هەنگاوەش سەری نەگرت، بەڵام دواجار لە رێكەوتی 14/ی تەمموزی 1958 عبدالكریم قاسم‌و ئەفسەرانی ئازادیخواز هێرشیان كردە سەر كۆشكی “ریحابو زهور” لە بەغداو توانیان كۆتایی بە سیستەمی پاشایەتی بهێنن لەعێراق سیستەمی كۆماریان راگەیاند.\nچەندین پارت‌و رێكخراو رۆڵی گرنگیان هەبوو لە سەركەوتنی ئەم شۆڕشە بەتایبەتی حزبی شیوعی عێراق چونكە ئەوكاتە خاوەن دۆست و لایەنگری زۆربوون لە تەواوی عێراقدا.\nبەشێک لە دەستکەوتەکانی شۆڕشەکە بۆ کورد:\nيەکەم- لە دەستووری عێراق لە ساڵی 1958 لە ماددەی (3)دائەوە دەستنیشانكرا كە كورد‌و عەرەب هاوبەشن لە ئەرك‌و مافدا، ئەوەیەكەم داننانی فەرمی بوو ئەوكاتە بەمافی كورد.\nدووەم- بڕیاردرا لێبوردنی گشتی بۆ گیراوان و دوورخراوان دەربكرێت، بۆیە هەریەكە لە شێخ عەبدوللەتیف كوڕی شێخ مەحمود‌و شێخ ئەحمەدی كوڕی شێخ عەبدولسەلام بارزانی ئازادكران، هەروەها مەلا مستەفا بارزانی‌و هەڤاڵەكانیشی لە یەكێتی سۆڤیەتی جاران گەڕانەوە بۆ بەغدا.\nسێيەم- بڕیاردرا بارودۆخی ئابووری كوردستان چاك بكرێت و زەوی بەسەر جووتیاران دابەش بكرێت.\nچوارەم- شەهیدانی كۆماری مهاباد بەتایبەتی هەریەكە لە خەیرولڵا عەبدولكەریم، عزەت عەبدولعەزیز، مستەفا خۆشناو، محەمەد مەحمود قودسی بەشەهیدی نیشتمان هەژماركران، كەپێشووتر ئەوانە لە ساڵی 1947 لە مهاباد لە سێدارە درابوون.\nپێنجەم- بڕیاردرا فەرمانبەرانی كورد لەكوردستان دابمەزرێن لە شوێنی فەرمانبەرانی عەرەب.\nئەگەر ئێستاش حاڵەتی کۆرۆنای “دەلتا”مان نەبێت لە داهاتوودا دەمانبێت


دژوارییەکانی بەردەم مستەفا کازمی بۆ تێپەڕاندنی عێراق لە قەیران - Mehr News Agency\nAP ١٣٩٩ Ordibehesht ١٨ ١٧:٤٨\nNews Code 32303\nئاژانسی هەواڵی مێهر، بەشی نێودەوڵەتی – ڕامین حسێن ئابادیان: پەرلەمانتارانی عێراقی دەنگی متمانەیان دا بە ١٥ کەسی پێشنیارکراوی "مستەفا کازمی" سەرۆک وەزیرانی ڕاسپاردەی ئەو وڵاتە، بۆ کابینەکەی و بەو جۆرە، نەبیل کازم بۆ وەزیری ڕاهێنانی باڵا، جومعە عیناد بۆ وەزیری بەگری، عوسمان غانمی بۆ وەزیری ناوخۆ، عەلی عەبدولئەمیر بۆ وەزیری دارایی، عەلی خالد نەجم بۆ وەزیری پلان و بوودجە، نازلین محەمەد بۆ وەزیری خانووبەرە، حەسەن محەمەد عەباس بۆ وەزیری تەندروستی، حەماجێد مەهدی عەلی بۆ وەزیری وزە، ناسر حسێن بەندەر بۆ وەزیری گواستنەوە، عەلی عەدنان بۆ وەزیری وەرزش و گەنجان، عەلی مەنهەل عەزیز بۆ وەزیری پیشە، ئەرکان شەهاب بۆ وەزیری پەیوەندییەکان، عەلی عادڵ حاشووش بۆ وەزیری کار، عەلی مەهدی ڕەشید بۆ وەزیری سەرچاوەگەلی ئاوی و عەلی حەمید مەخلەف بۆ وەزیری پەروەردە هەڵبژاردران.\nکازمی لە میانەی دانیشتنی دەنگدانی پەرلەمان سەبارەت بە پلانەکانی بۆ داهاتووی عێراق ڕایگەیاند: پاوانی کردنی چەک لە بندەستی دەوڵەت، بەڕیوەبردنی هەڵبژاردنی بەپەلە و پێشگری لە بوونی عێراق بە شوێنی ڕمبازێنی دیتران بەشێکن لە ڕاسپاردەکانی من و چیتر رێگە نادەین کە خاکی عێراق ببێتە بنکەیەک بۆ هێرشەکان و هاوکات بەرەنگاربوونەوەی ڤایرۆسی کۆرۆنا لە یەکەمایەتییەکانی دەوڵەتی داهاتووی عێراق دەبێت.\nڕاشیگەیاند: من ئازادی ڕادەربڕین و پاڵپشتی لە خۆپیشاندانە ئاشتی‌خوازەکان دەستەبەر دەکەم و بۆ چارەسەریی هەموو کێشەگەلی ئابووری، کۆمەڵایەتی و ئەمنی خەڵکی، هەوڵ دەدەم.\nلە ڕاستیدا هەڵبژاردرانی مستەفا کازمی بۆ پۆستی سەرۆک وەزیرانی عێراق نیساندەری یەکگرتوویی لە یانەی شیعەی ئەو وڵاتەیە. چونکە زۆربەی گرووپگەلی شیعە بە تەواو مانا پاڵپشتیان لە لە کابینەکەی کرد. هەر بۆیە دەکرێ بڵێن ئەو دەنگدانە هێمایەکە لە یەکگرتوویی گرووپگەلی شیعە.\nئەوە لە کاتێکدایە کە هەندێک میدیای بیانی بەر لە بەڕێوەچوونی دانیشتنی دەنگی متمانەی پەرلەمان بە کابینەی کازمی، دەنگۆ و پاگەندەی بوونی ناکۆکی و ئاژاوە لە نێوان باڵەکانی شیعەیان جار دابوو.\nلە لایەکی دیکەوە دەنگی متمانەی پەرلەمانی عێراق بە کابینەی مستەفا کازمی بووە هۆی ئەوە عێراق بەرەوڕووی قەیرانی پڕ مەترسیی "بۆشایی سیاسی" نەبێتەوە. بوونی بووشایی دەسەڵات و بووشایی سیاسی لە عێراق یەکێک لە گرینگترین ئامانجەگەلی بیانییەکان و لە سەرووی هەموویانەوە ئەمریکییەکان لەو وڵاتە بووە.\nبێ گومان لە ئەگەری بوونی بۆشایی دەسەڵات و لە هەمانکاتدا بۆشایی سیاسی لە عێراق، ئاستی دەستێوەردانی دەرەکی لە لایەن ئەمریکییەکان و هاوپەیمانی رۆژئاوایی و عەرەبی لەو وڵاتە زیاتر لە جاران بەرز دەبۆوە. کەواتە بە هاتنە سەرکاری ئەو کابینەیە، عێراق بەرەو کەناری سەقامگیری و ئاسوودەییەوە هەنگاو دەنێت.\nجگە لەوانە، عێراق لە ئێستادا بەرەوڕووی قەیرانگەلێکی وەک قەیرانی ئابووری و پەرەسەندنی کۆرۆنایە کە چارەسەریی پێویستی بە هەڵبژاردنی خێرای سەرۆک وەزیرانێکە؛ ڕووداوێک کە بە دەنگی پەرلەمانتارانی عێراقی یەکلایی بۆوە. کەواتە دەتوانین بڵێین کابینەی کازمی پێشەکییەکە بۆ هەنگاونان لە بواری چارەسەریی کێشەگەلی ئابووری و هەروەها بەرەنگاربوونەوەی قەیرانی تەشەنەی کۆرۆنا لەو وڵاتە.\nهەڵبەت نابێ فەرامۆشی بکەین کە مستەفا کازمی لە سەرەتای کاری خۆی وەک سەرۆک وەزیرانی ڕاسپاردەگەلێکی دژوار، ئاڵۆز و سەخڵەتیشی لە بەرە. لەوان دەکردنی سەربازانی تیرۆریستی ئەمریکی لە خاکی وڵاتەکەی. لەمناوە کازمی باش دەزانێ کە لە پۆستی سەرۆک وەزیراندا دەبێ پەسند کراوی پەرلەمانی عێراق بۆ دەرکردنی ئەمریکییەکان ڕاپەڕێنێت.\nسەرۆک وەزیرانی نوێی عێراق باشیش دەزانێ کە یەکێک لە هۆکارەکانی یەکێتی لە ماڵی شیعە بۆ دەنگدان بە کابینەکەی، پەیوەستە بە پابەندیی بۆ دەرکردنی ئەمریکییەکان لە خاکی وڵاتەکەی. کەواتە دەبێ باش بزانێت کە چاوەروانی سەرەکیی حزب و ڕەوتە سیاسییە شیعەکان لە دەوڵەتەکەی چیە.\nهەروەها ڕاسپاردەیەکی گرینگی دیکەی کە سەرۆک وەزیران و کابینەکەی چاوەروان دەکرێت، پرسی ڕەخساندنی بەستێنی بەڕێوەچوونی هەڵبژاردنی پێشوەخت لە عێراقە؛ ڕووداوێک لە لانی‌زۆر تا ٢ ساڵی داهاتوو دەبێ ئەنجام بدرێت. هەڵبەت خود کازمیش ڕایگەیاندووە کە ئەو ڕاسپاردەیە گرینگترین یەکەمایەتی پۆستەکەیەتی. هەڵبەت بۆ هەموو ئەو هەنگاوانە ئەو پاڵپشتیی حزب و ڕەوتە سیاسییەکانی وڵاتەکەی لە پشتە.


Almesalla - مه‌سه‌للـه‌و پاكس و لێژنه‌ی ئاشتی كۆبوونه‌وه\nمه‌سه‌للـه‌و پاكس و لێژنه‌ی ئاشتی كۆبوونه‌وه\nهه‌ریه‌ك له‌مه‌سه‌للـه بۆ په‌ره‌پێدانی توانا مرۆییه‌كان و رێكخراوی PAX ـی هۆڵه‌ندی و، به‌ئاماده‌بوونی ئه‌ندامانی لێژنه‌ی ئاشتی سنون و زوممارو ره‌بیعه،به‌مه‌به‌ستی هه‌ڵسه‌نگاندنی چالاكییه هاوبه‌شه‌كانیان بۆ ماوه‌ی دوو رۆژ كۆبوونه‌وه‌یه‌كی فراوانیان ئه‌نجامداوه.\nهاوكات له‌و كۆبوونه‌وه‌یه كه‌رۆژانی 22 و 23 كانونی یه‌كه‌م به‌رێوه‌چوون، پلانێكی تۆكمه بۆ ساڵی 2018 دارێژراوه، كه‌له‌نێو پێشنیاره پێشكه‌شكراوه‌كان خراونه‌ته‌روو.\nیه‌كه‌م رۆژی كۆبوونه‌وه‌كه " قۆناغه‌كانی نه‌خشه‌دانان و جێبه‌جێكردنی پرۆژه‌كه له‌لایه‌ن به‌رێوه‌به‌ری پرۆژه‌كانی مه‌سه‌للـه‌وه خراوه‌ته‌روو".\nئه‌و پرۆژانه‌ش له‌كانونی یه‌كه‌می 2016 ـه‌وه جێبه‌جێكراوه‌و، سه‌ره‌تای پرۆسه‌كه‌ش ئه‌نجامدانی سه‌ردانه بۆ لایه‌ن و كه‌سایه‌تیه كاریگه‌رییه‌كانی ناوچه‌ی سنون و روبه‌یعه‌و زووماره، پاشان ئه‌نجامدانی كۆبوونه‌وه‌یه‌كی فراوانه له‌و ناوچانه به‌به‌شداریی كردنی نوێنه‌رانی كۆمه‌ڵگه‌و سه‌رجه‌م پێكهاته ئایینی و نه‌ته‌وه‌یی و كۆمه‌ڵایه‌تی و پیشه‌ییه‌كانی هه‌ردوو ڕه‌گه‌ز.\nله‌و پرۆژه‌یه‌ش لێژنه‌ی ئاشتی بۆ هه‌ر ناوچه‌یه‌ك له‌و ناوچانه دروستكراون، كه‌له‌رێگه‌ی ئه‌و كۆبوونه‌وه‌یه به‌دیهاتوون.\nدوای ئه‌وه‌ی لێژنه‌كه دروستبوون، ئه‌ندامانی ئه‌و لێژنانه به‌شداریی چه‌ندین راهێنان و مه‌شقیان كردووه، كه‌چۆنیه‌تی ده‌ستپێشخه‌ری و نووسینه‌وه‌ی راپۆرت و جێبه‌جێكردنی له‌نێو كۆمه‌ڵگه‌كانیاندا.\nله‌رۆژی دووهه‌می كۆبوونه‌وه‌كه‌ی مه‌سه‌للـه و رێكخراوی پاكس و لێژنه‌ی ئاشتی سنون و زوومارو روبه‌یعه سه‌رجه‌م چالاكییه ئه‌نجامدراوه‌كان خرانه‌روو، كه‌له‌لایه‌ن لێژنه‌كانی ئاشتی له‌دوو ساڵی رابردوو ئه‌نجامدراون.\nمه‌سه‌للـه بۆ په‌ره‌پێدانی توانا مرۆییه‌كان توانیویه‌تی له‌ماوه‌ی دامه‌زراندیه‌وه، چه‌ندین چالاكیی جۆراجۆر له‌زۆربه‌ی شاره‌كانی هه‌رێمی كوردستان و عێراق ئه‌نجامداوه.\nرۆڵی سه‌ره‌كییشی گێراوه، له‌ئاشته‌وایی كۆمه‌ڵایه‌تی و په‌ره‌پێدانی تواناكان و مافه‌كانی مرۆڤ وئافره‌تان هه‌بووه‌و، به‌و هۆیه‌وه‌ش چه‌ندین خه‌ڵاتی نێوده‌وڵه‌تی و ناوخۆیی به‌ده‌ستهێناوه.\nبه‌شداربووانی كۆبوونه‌وه‌كه‌ش تێبینی و بۆچوونه‌كانیان خسته‌روو، كه‌زۆربه‌یان په‌یوه‌ندییان به‌یه‌كگرتووی كۆمه‌ڵایه‌تی و دایالۆگی نێوان هه‌ردوو حكومه‌ت و كۆمه‌ڵگه‌وه بوون.\nجگه له‌وانه‌ش بابه‌تی دادوه‌ری كۆمه‌ڵایه‌تی و گواستراوه‌كان خاڵی بنه‌ڕه‌تی كۆبوونه‌وه‌كان بوون.\nسه‌رجه‌م ئه‌و چالاكییانه‌ش له‌لایه‌ن گرووپی ئافره‌تان وگه‌نجان و پیاوانی ئایینی و كه‌سایه‌تیه‌كانی نێو لێژنه‌كانی ئاشتیه‌وه جێبه‌جێكراون.\nله‌كۆتایی كۆبوونه‌وه‌كان ده‌ستكراوه به‌جێبه‌جێكردنی پلانی نوێی ساڵی 2018 كه‌له‌لایه‌ن به‌شداربوونه‌وه خرایه‌روو و، جگه له‌وانه‌ش پرۆژه‌ی داهاتووی لێژنه‌كان گفتوگۆیان له‌باره‌یه‌وه كرا.


تەڤگەری ئازادیی ئامادەیی بۆ کۆنگرەی نەتەوەیی دووپاتکردەوە – کوردی – RojNews.News\n29/02/2020 - 7:23:18 pm\nدووشەممە, 9 أبر 2018 – 18:05\nتەڤگەری ئازادیی لە کۆبوونەوەی لەگەڵ شاندەکەی هەدەپە، ئامادەیی خۆی بۆ بەستنی کۆنگرەی نەتەوەیی دووپاتکردەوە.\nکاتژمێر ٤:٠٠ ی پاش نیوەڕۆی ئەمڕۆ شاندێکی پارتی دیموکراتی گەلان (هەدەپە)، کە پێکهاتوون لە پەروین بوڵدانی هاوسەرۆک و هەریەکە لە پەرلەمانتاران، فەلەکناس ئوجا، عوسمان بایدەمیر، ئیمام تاشچیئەر، بەردان ئۆزتورک و دیلەک ئۆجالان، سەردانی بارەگای تەڤگەری ئازادیی کۆمەڵگەی کوردستان-یان کرد لە شاری سلێمانی و لەلایەن محەمەد عەبدوڵا، ھاوسەرۆکی تەڤگەری ئازادیی و تارا حسێن، وتەبێژ و جێگری ھاوسەرۆکان و چەند ئەندامێکی بەڕێوبەرایەتی تەڤگەری ئازادیی پێشوازی کران.\nلەدوای کۆبوونەوەیان ھەریەک لە تارا حسێن، وتەبێژی تەڤگەری ئازادیی و بەردان ئوزتورک، ئەندام پەرلەمانی ھەدەپە، کۆنگرەیەکی ڕۆژنامەنووسیان ئەنجامدا.\nلە کۆنگرە ڕۆژنامەنووسیەکەدا، بەدران ئوزتورک ئەندام پەرلەمانی ھەدەپە، وتی:”داگیر کەرانی کوردستان بەھەموو شێوەیەک ھەوڵی ئەوە دەدەن کورد پارچە بکەن و ناکۆکیی بخەنە نێو پارچەکانی کوردستانەوە، بۆیە ئێمەش دەبێت بەربەستەکان تێپەڕێنین و بە بەستنی کونگرەی نەتەوەیی وەڵامی دوژمنان بدەینەوە”.\nدواتر، تارا حسێین، وتەبێژی تەڤگەری ئازادی، ئاماژەی بە ھاوڕابوونیان کرد لەگەڵ شاندەکەی ھەدەپە کرد و ڕایگەیاند:”تەڤگەری ئازادیی ئامادەیە بۆ بەستنی کۆنگرەی نەتەوەیی و جێبەجێکردنی ئەو ئەرکەی بۆ ئەو مەبەستە دەکەوێتە سەرشانمان”.\nناوبراو، بەگرنگی زانی، کە ھەموو لایەنەکان ھەوڵی یەکێتی نەتەوەیی بدەن و ھەنگاو بەرەو بەستنی کۆنگرەی نەتەوەیی بنێن.\nپێشتریش تەڤگەری ئازادیی کۆمەڵگەی کوردستان چەندین جار بانگەوازیی لە لایەنە سیاسییەکان کردووە بۆ بەستنی کۆنگرەی نەتەوەیی کوردستان.\nکۆبوونەوەی ئەمڕۆ شاندی هەدەپە، کە ماوەی سێ ڕۆژە لە باشوری کوردستانن، کۆتایی هات و بڕیارە سبەینێ هەر لە شاری سلێمانی بمێننەوە و لەگەڵ نەوەی نوێ، هاوپەیمانی بۆ دیموکراسیی و دادپەروەریی و حزبی سۆسیالست کۆببنەوە.


پارێزگاری هەڵەبجە نوسراوی پێکهێنانی ئەنجومەنی پارێزگاکە ڕادەگرێت\nپارێزگاری هەڵەبجە بە نوسراوێک وەزارەتی ناوخۆی ئاگادارکردۆتەوە کە کار بەنوسراوی پێکهێنانی ئەنجومەنی پارێزگاکە نەکرێت و رابگیرێت.\nئازاد تۆفیق ڕەحیم پارێزگاری هەڵەبجە لە نوسراوێکدا کە ئەمڕۆ ١٢ی ئەیلول دەرچووە و ئاڕاستەی وەزارەتی ناوخۆی کردووە، ڕایگەیاندووە " داواکارین بە ڕەزامەندیتان کار بە نووسراومان ژمارە ( ١/٣٢١٢ لە ١٠/٩/٢٠١٩ ) مەکەن وە ڕابگیرێت کە لایەنێکی سیاسی کە پێگەیەکی گەورەی لە پێکهێنانی حکومەت و ئەزمونێکی سەرکەوتنی حکومەتی هەرێمی کوردستاندایە واژۆی تەنیا لەسەر پێکهێنانی ئەنجوومەنی پارێزگای هەڵەبجە کردوە و هیچی تر".\nئەم نوسراوەی پارێزگار دوای ئەوە دێت، لایەنە سیاسیەکانی هەڵەبجە جگە لەنەوەى نوێ بە ئیمزای کەسی یەکەمیان لە شارەکە لەسەر پۆستەکانی ئەنجومەن و بەڕێوەبەرە گشتیەکان و چەند پۆستێکی تر رێککەوتن، پارێزگاریش رێکەوتنەکەی ئاراستەی وەزارەتی ناوخۆکرد، بەڵام دواتر سەرکردایەتیی یەکێتی دابەشکردنی پۆستەکانی رەتکردەوە.\nهەر لەبارەى رێککەوتنى ئەو لایەنانەوە بۆ پێکهێنانى ئەنجومەنى پارێزگاى هەڵەبجە، جوڵانەوەى نەوەى نوێ تەنها هێزى سیاسیى بوو کە هەر لەسەرەتاوە ئەو شێوە رێککەوتن و دابەشکردنەى رەتکردەوەو، ئامادە نەبوو بەشدارى لەئەنجومەنەکەدا بکات، بەوەش تەنها هێزى ناڕازى بوو بەرامبەر ئەو رێککەوتنە.\nرێککەوتنەکە تاوەکو هەڵبژاردنی داهاتووی ئەنجومەنی پارێزگاکان کاری پێدەکرێت، رێککەوتنی ساڵی ٢٠١٧ش کە بۆ دابەشکردنی پۆستەکان لەسەری رێککەوتوون ناوەڕۆکەکەی بەمجۆرەبوو:\nپارێزگای هەڵەبجە ١٤بەڕێوەبەری گشتی هەیە:\nیەکێتی چوار بەڕێوەبەر\nلیستی خزمەت چوار بەڕێوەبەر\nگۆڕان سێ بەڕێوەبەر\nپارتی سێ بەڕێوەبەر


كازمی گفتوگۆ لەگەڵ لایەنەكان دەستپێدەكات - باسک نێت\nدەستپێك/ هەواڵ/ عێراق/كازمی گفتوگۆ لەگەڵ لایەنەكان دەستپێدەكات\nسەرۆک وەزیرانی راسپێردراوی عێراق، ناوی ئەندامانی کابینەکەی ئامادەکردووە و گفتوگۆ لەگەڵ لایەنەكان دەست پێدەكات.\nلە چاوپێکەوتنێکدا لەگەڵ رۆژنامەی شەرقولئەسەت، مستەفا کازمی سەرۆک وەزیرانی راسپێردراوی عێراق ئاشکرایکرد، ناوی ئەندامانی کابینەکەی ئامادەکردووە و لەگەڵ کوتلە سیاسییەکان دەست بە گفتوگۆ دەکات، بۆ ئەوەی لە ئەنجوومەنی نوێنەران دەنگ لەسەر کابینەکەی بدەن.\nکازمی داوای لە کوتلەکان کردووە، هەماهەنگ و هاوکاربن بۆ زوو پەسندکردنی حکومەت و دەستپێکردنی قۆناغێکی نوێ و تێپەڕاندنی ئەو دۆخە سیاسییەی ئێستا عێراق تێیکەوتووە.\nلە 9/4/2020 مسته‌فا عه‌بدوللـه‌تیف كازمی، له‌لایه‌ن به‌رهه‌م ساڵح سه‌رۆك كۆماری عێراق، بۆ پێكهێنانی كابینه‌ی نوێی حكومه‌ت راسپێردرا، ئه‌ویش دوای ئه‌وه‌ی عه‌دنان زورفی كه پێشتر راسپێردرا بوو، كشایه‌وه و داوای لێبوردنی كرد. دوای راسپاردنیشی ھەرێمی كوردستان و زۆربەی لایەنە سیاسییەكانی عێراق پشتیوانی خۆیان بۆ كازمی دەربڕی.


مەترسییەکانی زیادەرەویکردن لە خواردنی سیر و پەتاتە\n2020-12-16 [03:31 AM]\nبەشێک لە پسپۆڕانی بواری خۆراکیی پێیان وایە سیر لەگەڵ ئەوەی ماددەیەکی سوودبەخشە بۆ مرۆڤ، بەڵام ئاماژەیان بۆ ئەوە کردووە ئەگەر بێت و بەلێزانانە نەخورێت و زیادەڕەوی لە خواردنیدا بکرێت، زیانەکانی لەسوودەکانی زیاتر دەبێت.\nلەوبارەیەوە ئینا زیکیتا خانمە پسپۆڕی رووسی لەبواری خۆراکیی دەڵێت نابێت ئەوکەسانەی برینی گەدە و هەوکردنی پەنکریاس و بەردی زراویان هەیە برێکی زۆر سیر بخۆن، ئەویش لەبەرئەوەی هانی دەردانی بڕێکی زۆر ترشی گەدە دەدات و نیشانەکانی ئەو نەخۆشیانە قورستر دەکات.\nهەروەک یلینا گۆبکینا خانمە پسپۆڕی کوێرە گڵاندەکان لە رووسیا هەڵسەنگاندنی بۆ شێوازی لێنان و خواردنی پەتاتە کردووە و رایگەیاندووە کە ناکرێت پەتاتە بە توێکڵەوە بخورێت، لەبەرئەوەی لەتوێکڵەکەیدا بڕێکی زۆر ماددەی زیانبەخشی خاک و هەوای تێداکۆدەبێتەوە.\nئەو گۆبکینا ئاماژەی بۆ ئەوە کردووە کە باشترە پەتاتە پاکبکرێت و بەهەڵم بکوڵێنرێت، لەبەرئەوەی لەوکاتەدا زۆرترین بری ماددە سوودبەخشەکانی تێدا دەمێنێتەوە بەتایبەت پۆتاسیۆم و سۆدیۆم و ڤیتامین B6.